
GAZELE 


Pesem moja je posoda tvojega imena 

Oči sem večkrat prašal, ali smem 

Žalostna komu neznana je resnica, de jo ljubim 
Draga! vem, kako pri tebi me opravljajo ženice 

Med otroci si igrala, draga! lani - čas hiti 

Al bo kal pognalo seme, kdor ga seje, sam ne ve 

Kdor jih bere, vsak drugači pesmi moje sodi 

Očetov naših imenitne dela 

Vrh sonca sije soncov cela čeda 
Tak kakor hrepeni oko čolnarja 
Dve sestri videle so zmoti vdane 
Kupido! ti in tvoja lepa starka 
Je od vesel'ga časa teklo leto 

Sonetni venec 
Magistrale 


Ni znal molitve žlahtnič trde glave 
Sanjalo se mi je, de v svetem raji 

Bilo je, Mojzes! tebi naročeno 

Čez tebe več ne bo, sovražna sreča! 
Memento mori. 


KRST PRI SAVICI 
Matiju Čopu 
Uvod 
Krst 


Prosto srce 


Sem dolgo upal in se bal, 
slovo sem upu,; strahu dal; 
srce je prazno, srečno ni, 
nazaj si up in strah želi. 


PESMI 


Strunam 


Strune, milo se glasite, 
milo, pesmica, žaluj; 
srca bolečine skrite 
trdosrčni oznanjuj 


kak' bledi mi moje lice, 
kak' umira luč oči, 

kak' teko iz njih solzice, 
ki ljubezen jih rodi; 


od želja kako zdihuje, 
po nji hrepeni srece, 
kak' mu je veselje tuje, 
kak' od sreče nič ne ve; 


kak' s seboj me vedno vleče, 
koder hodi, njen obraz, 
kak' obličje nje cveteče 
v srcu nosim vsaki čas; 


in kak' ve, ki bi nje hvalo 
rade pele zanaprej, 

ak' se ne usmili kmalo, 
mor'te vtihnit' vekomej! 


Te in take ve nosite 
tožbe, strune, tje do nje; 
ako mor'te, omečite 
neusmiljeno srce. 


Dekletam 


Padala nebeška mana 
Izraelcem je v puščavi; 
zginila je, ak' pobrana 
ni bila ob uri pravi. 


Kak' lepo se rosa bliska, 
dokler jutra hlad ne mine! 
Komaj sonce bolj pritiska, 
bo pregnana od vročine. 


Rožice cveto vesele 

le ob času let'ne mlade; 
leto pošlje piš in strele, 
lepo cvetje jim odpade. 


Roža, rosa ino mana 

vaša je mladost, dekleta! 
Svet'jem, naj ne bo zaspana, 
ki cveto ji zlata leta. 


Fante zbiraš si prevzetna, 
se šopiriš, ker si zala; 
varji, varji, de priletna 
samka se ne boš jokala! 


Pod oknam 


Luna sije, 

klad'o bije 

trudne, pozne ure že; 
pred neznane 

srčne rane 

meni spati ne puste. 


Ti si kriva, 
ljubezniva 

deklica neusmiljena! 
Ti me raniš, 

ti mi braniš, 

de ne morem spat' doma. 


Obraz mili 

tvoj posili 

mi je vedno pred očmi; 
zdihujoče 

srce vroče 

vedno k tebi hrepeni.« 


K oknu pridi, 

drug ne vidi, 

ko nebeške zvezdice; 
se prikaži, 

al' sovraži 

me srce, povej, al' ne? 


Up mi vzdigni, 

z roko migni, 

ak' bojiš se govorit! 
Ura bije, 

k oknu ni je, 

kaj sirota čem storit! 


V hram poglejte, 

mi povejte, 

zvezde, al' res ona spi; 
al' posluša, 

me le skuša, 

al' za druzega gori« 


Ako spava, 

naj bo zdrava, 

ak' me skuša, nič ne de; 
po nje zgubi, 

ako ljubi 

druz'ga; poč'lo bo srce. 


10 


Prošnja 


Po drugih se oziraj, 
ne morem ti branit; 
še men' oči odpiraj,: 
mi gledat' daj njih svit! 


Obešajo glavice, 

ni rožam mar cvetet'; 
molčijo v gojzdi tice, 
ne ljubi se jim pet. 


Ne letajo čebele, 
krog cvetja ne šume; 
clo ribice vesele 
se klavrno drže. 


Žaluje vsaka živa 
stvar, draga deklica! 
ak' dalje sonca skriva 
se luč rumenega: 


več rož ne rase v polji, 
več nima tičov hrib; 
čebel več kraj narbolji, 
več nima voda rib, 


ko misel jaz, ki spčjo 
v ljubeznjenih sanjah, 
ki si na dan želejo 
zleteti v pesmicah,. 


Al' repetnic razpeti 
pred nimajo moči, 

de tvojih jim zasveti. 
nebeška luč oči. 


Ak' hočeš, de jih sence 
pomoril mraz ne bo; 

ak' hočeš med Slovence, 
de tvojo čast neso; 


vsaj name se oziraj, 
ak' nočeš me ljubit; 
oči mi vsaj odpiraj, 
mi gledat daj njih svit! 

Kam? 


Ko brez miru okrog divjam, 
prijatli prašajo me, kam? 


Prašajte raj' oblak neba, 
prašajte raji val morja, 
kadar mogočni gospodar 
drvi jih semtertje, vihar. 


Oblak ne ve, in val ne kam, 
kam nese me obup, ne znam. 


Samo to znam, samo to vem, 
da pred obličje nje ne smem 


in da ni mesta vrh zemlje, 
kjer bi pozabil to gorje!. 

Ukazi 


De ne smem, si ukazala, 
belih rok se dotaknit'; 
zvedla, deklica si zala! 
kako znam pokoren bit. 


Da ne smem, si ukazala, 
od ljubezni govorit; 
zvedla, deklica si zala! 
kako znam pokoren bit. 


Moram da, si ukazala, 
hojo k tebi opustit; 
zvedla, deklica si zala! 
kako znam pokoren bit. 


Moram de, si ukazala, 
tebe se povsod ognit; 
zvedla, deklica si zala! 
kako znam pokoren bit. 


Zraven si mi ukazala, 
de te moram pozabit'; 
bogal, deklica bi zala! 
ak' bi moglo se zgodit. 


Al' srce mi drugo vstvari, 


al' počakaj, da to bit' 


v prsih neha, — Bog te obvari! 


pred ni moč te pozabit. 

K slovesu 


Kaj od mene preč oko, 
preč obraz obračaš mili? 
Kdo te mene ljubit' sili? 
Rajši koj mi daj slovo. 


Desno roko brez skrbi 
daj k prijaznemu slovesu, 
solz v nobenem ni očesu, 
žal besede v ustih ni. 


Žale misli v srcu ni; 
saj ni pred bil6 veselo, 
ko se zate je unelo, 

naj ne bo prihodnje dni! 


Vrnil bo se prejšnji čas; 
hodil pota bom temotne, 
kamor sreče bo togotne 
gnal nemili me ukaz. 


Moja stara ljuba bo, 

bo potrpežljivost mila 
zvezo z mano ponovila, 
v zakon dala mi roko. 


Od pomoči nje podprt 

nosil bom življenja pezo, 
dokler zmaga sreče jezo 
zadnja ljub'ca — bela smrt. 

Sila spomina 


Drug ti je v skrbno nastavljene mreže 
nestanovitno zasačil srce; 

vendar na mene še nekaj te veže, 

kaj de je, komej med nama se ve. 


Marsikdej se govorica ti zmeša, 

ko me zagledaš med drugnmi ljudmi, 
marsikdej tvoje oko me pogreša, 
išeš okoli me s plašnim očmi. 


Večkrat, ko utrudena praznega hrupa, 
v misli zamaknjena sama sediš, 

vsili v spomin se ti pevec brez upa, 
stari čas skoraj nazaj si želiš. 


Marsikdej, ko ti tvoj ljubi zapoje, 
sreče v ljubezni se baha vesel, 

v srcu te zbadajo pesmice moje, 

ki jih od njene nesreče sem pel. 


Sama sodila si pred me nemilo, 
sama me zmerom še sodiš ojstro; 
pravijo vendar, de slabo plačilo, 
kdor me pri tebi zatoži, dobo. 


Trdna med nama vzdiguje se stena 
'z brezna glob0e'ga do strmih nebes; 


vender ne vdrža želj skrivnih plamena, 


da bi ne mogel on švigniti čez. 


Ne pozabiti jih, so te prosili 
drugi, ne moje prevzetno sreč; 

v mislih ti niso, al' mene po sili 
pomnila boš ti do zadnjega dne. 

Zgubljena vera 


Nebeško sijejo oči, 
ko so sijale prejšnje dni. 


Rudeče lica zorno še 
cvetčjo, ko so pred cvetlč. 


Se usta smejajo ko pred, 
sladkost ni manjši 'z njih besed. 


Otemnil ni ga časa beg, 
nič manj ni bel prs tvojih sneg. 


Život je tak, roke, noge 
so, kakoršne so pred bile. 


Lepota, ljubeznivost vsa 
je, kakoršna je pred bila. 


Al' vervat' v tebe moč mi ni, 
kakor sem verval prejšnje dni. 


Le sveta, čista glorija, 
ki vera da jo, je prešla. 


En sam pogled je vzel jo preč, 
nazaj ne bo je nikdar več. 


Ak' bi živela vekomej, 
kar si mi b'la, ne boš naprej. 


Srce je moje b'lo oltar, 
pred bogstvo ti, zdaj — lepa stvar. 

Mornar 


Nezvesta! bodi zdrava, 
čolnič po mene plava, 
na barko kliče strel; 
po zemlji varno hodi, 
moj up je šel po vodi, 
mi drug te je prevzel. 


Pri Bogu sem obljubil, 
da pred bom dušo zgubil, 
ko nehal te ljubit. 

Si z desno v desno segla, 
pri Bogu si prisegla, 


mi vedno zvesta bit. 


Morja široka cesta 
peljala me je v mesta, 
kjer lepe deklice; 
obrazov njih lepota, 
sneg beli njih života 


zmotila nista me. 


Spet so se jadra bele 
od južnih sap napele, 
prinesla me nazaj; 
dekleta mojga ženo 

sem našel poročeno — 
prestal sam Bog ve, kaj! 


Le jadra spet napnimo, 
valovom se zročimo, 
kak' je čisto morje! 

Kaj njemu upat' smemo, 
mornarji dobro vemo, 
dekletam kaj — kdo ve? 

Ne straši moč viharja, 
ne grom valov mornarja, 
se smrti ne boji. 
Spomin v potopu mine, 
ljubezni bolečine 

vsak dan spet oživi! 


Po morji barka plava, 
nezvesta, bodi zdrava, 
sto tebi sreč želim! 

Po zemlji srečno hodi; 
moj up je šel po vodi, 


le jadrajmo za njim! 

Soldaška 


Pet čevljov merim, palcov pet; 
adijo, ljubca, starši, 

in zbogom vi, tovarši! 
Dopolnil sem devetnajst let, 
pet čevljov merim, palcov pet, 
in čvrste sem postave 


od nog do glave. 


Očetov dom! ti na slovo! 
Kdor ni za bolji rabo, 
naj varje dom in babo, 
al v šolah beli si glavo! 
Junaka vabi boj, ne bo 
se trudil on a peresam, 


in ne z drevesam. 


Učeni stan je zaničvan, 
skrbi in hude leta 

mor€ ubozga kmeta; 

narprvi stan soldaški stan: 
soldat živi vesel v en dan; 
sej cesar da pol hleba, 

in kar je treba. 


Doma povsod, doma nikir, 
obhodi dosti sveta, 
zavolj njega dekleta, 
ženice imajo prepir, 

in kadar zapusti kvartir, 
si marsiktera 'z hiše 


solzice briše. 


Le eni ljubici je zvest, 
ti ljubci čast se pravi, 


ta gre z njim v boj krvavi, 


ga spremi čez gorč brez cest, 
in čez ozidje trdnih mest, 
kjer smrt junaške brate 


povabi v svate. 


Sej vem, de mora vsak umret, 
in iti vsak k pokoju, 

na postlji ali v boju, 

potrta starost, mladi cvet. - 
Pet čevljov merim, palcov pet, 
veselo čem živeti, 


junaško - umreti. 


20 


Zdravljica 


Prijatlji! odrodile 
so trte vince nam sladk6, 
ki nam oživlja žile, 
sreč razjasni in oko, 
ki utopi 
vse skrbi, 
v potrtih prsih up budi! 


Komu narpred veselo 
zdravljico, bratje! čmo zapet'! 
Bog našo nam deželo, 

Bog živi ves slovenski svet, 
brate vse, 
kar nas je 
sinov sloveče matere! 


V sovražnike 'z oblakov 
rodu naj naš'ga treši grom; 
prost, ko je bil očakov, 
naprej naj bo Slovencov dom; 
naj zdrobe 
njih roke 
si spone, ki jih še teže! 


Edinost, sreča, sprava 
k nam naj nazaj se vrnejo; 
otrok, kar ima Slava, 
vsi naj si v roke sežejo, 
de oblast 
in z njo čast, 
ko pred, spet naša boste last! 


Bog živi vas Slovenke, 
prelepe, žlahtne rožice; 
ni take je mladenke, 
ko naše je krvi dekle; 
naj sinov 
zarod nov 
iz vas bo strah sovražnikov! 


Mladenči, zdaj se pije 
zdravljica vaša, vi naš up; 
ljubezni domačije 
noben naj vam ne usmrti strup; 
ker zdaj vas 
kakor nas, 
jo srčno branit' kliče čas! 


Žive naj vsi narodi, 
ki hrepene dočakat' dan, 
ko, koder sonce hodi, 
prepir iz sveta bo pregnan, 
ko rojak 
prost bo vsak, 
ne vrag, le sosed bo mejak! 


Nazadnje še, prijatlji, 
kozarce zase vzdignimo, 
ki smo zato se zbratli, 
ker dobro v srcu mislimo; 
dokaj dni 
naj živi 
vsak, kar nas dobrih je ljudi! 

V spomin Valentina Vodnika 


V Arabje pušavi 
se tiček rodi; 
v odljudni gošavi 


sam zase živi.« 


So zvezde sestrice, 
mu mesec je brat; 
ni dano mu tice 


si ljubico zbrat. 


Zanj družba ne mara, 
in on ne za njo; 

v samoti se stara, 
mu leta teko. 


Narslajši dišave, 
ki zanje sam ve, 
naržlahtniši trave, 
kadila drage, 


in miro nabira 
neutruden vse dni, 
se ubada, se upira, 


za smrt le skrbi. 


Grmado 'z njih dela 
prileten samče, 
ko pride smrt bela, 
na nji se sežge« 


Ven plane 'z plamena, 
s svetlobo obdan, 
slovečga imena 

tič Fenis na dan. 

Tak pevec se trudi, 
samoten živi, 
se v slavi, ko zgrudi 


ga smrt, prerodi.« 

V spomin Andreja Smoleta 


Črne te zemlje pokriva odeja 
v grobu tihotnem, naš bratec, Andrej! 
Vince zlato se v kozarcih nam smeja, 


v tvojo opombo pijemo ga zdej. 


Zbrani prijatlji v spomin ga pijemo 
tvojih veselih in žalostnih dni; 
zraven si take zdravljice pojemo, 


de ni nesrečen, kdor v grobu leži. 


Čedna postava bila ti je dana, 
bistri je um ti z bogastvam bil dan; 
boljga srca ni imela Ljubljana, 


kak si za srečo človeštva bil vžgan! 


Kratko sijale so zvezde prijazne, 
v sanjah prijetnih te zibal je up; 
jezo si sreče občutil sovražne, 

zgodej okusil življenja si strup. 


Deklica druzga moža je objela, 

ki od ljubezni do nje si bil vnet; 
trešla v bogastvo nesreče je strela, 
kranjski v obupu zapustil si svet. 


Videl si Nemško, Francosko, Britansko, 
videl si Švajca visoke gor, 

videl si jasno nebo italjansko; 

sreče ni ranjeno najdlo srce. 


Videl povsod si, kak išejo dnarje, 
kak se le uklanjajo zlatmu bogu; 
kje bratoljubja si videl oltarje? 
S srcam obupnim si prišel domu. 


Mogla umreti ni stara Sibila, 
de so prinesli ji z doma prsti; 
ena se tebi je želja spolnila;: 

v zemlji domači de truplo leži. 


V zemlji slovenski, v predragi deželi, 
ki si jo ljubil presrčno ves čas; 

v kteri očetje so naši sloveli, 

ktera zdej ima grob komej za nas. 


Težka človeku ni zemlje odeja, 
vzamejo v sebe ga njene moči; 
trčimo, bratje! še vince se smeja, 
dolgo Smoletov spomin naj živi! 

Od železne ceste 


»Bliža se železna cesta, 
nje se, ljubca! veselim; 

iz Ljubljane v druge mesta, 
kakor tiček poletim.« 


»Ak je blizo tista cesta, 
moraš vzet' me, ljubček moj! 
de, pogledat tuje mesta, 
bom peljala se s teboj.« 


»Sam se po železni cesti 
vozil bom od nas do nas; 
drugo ljubco v vsakem mesti 
imel bom za kratek čas.« 


»Ceste tebi ne zaperam, 
ne na Dunaj, v Gradec, v Trst; 
ti pa mene pusti zmeram, 


pet 'mam boljših na vsak prst.« 


»Ve Kranjice ste košate, 
so prijazne Štajerke; 
Trst dekleta 'ma bogate, 
Dunaj zal' oblečene.« 


»Smo poštene m€ Kranjice, 
vsak sleparček ni za nas; 
me pa hočmo bit ženice, 
ljubce ne za kratek čas.« 


»Ve si pa žel'te možičke, 
ki ne stopjo z vojence, 
zmeram vprežene osličke, 
dolgočasne revčeke.« 


»Tebe sla pa h krotkim ticam 
vleče, buzakljunski kos! 
Veter dal boš dvajseticam, 
pricapljal nazaj boš bos.« 

»Jaz popeljem se tje v Brno, 
snubit Judnje kršene; 

bom priženil z ženo črno 
penezov na mernike.« 


»Jaz pa iz domačih starcov 
si moža zvolila bom; 

imel bo ko peska dnarcov, 
mene vdrval bo in dom.« 


»Žene jaz ne bom zapiral, 
bal ne bom se zanjo nič; 

nje obresti bom pobiral, 
živel brez skrbi ko tič.« 


»Jaz pa hlače bom nosila, 
gospodar bom čez mošnjo; 
bom vabila na kosila, 
kogar meni bo ljub0.« 


»Varij! celi dan bo godil, 
vso noč kašljal stari mož; 
bo te še od hiše spodil, 

ak mu stregla prav ne boš.« 


»Judnja je ko satan zvita, 
kadar boš z njo zavozlan, 
privošila skoporita 
komej ti bo sok neslan.« 


»Torej bodi meni zvesta, 
sej te ljubim le samo; 
kje je še železna cesta, 
koj mi v zakon daj rok0o.«« 


»Tebi jaz ne bom nezvesta, 
ljubček! ti si tiček zrel: 
ko železna pride cesta, 
varij, de ne boš mi ušel!« 


»Po nji peljal te ženico 

bom na Dunaj, v Gradec, v Trst, 
zvesto kazat jim Kranjico, 

ak ne bo na poti - krste« 

»Ak kaj tacga se napravi, 
boš počakal, ljubček moj! 
Vselej mož najmanj zapravi, 
ak ženico 'ma s seboj.« 

Zapušena 


Je za druzega dekleta 
zdaj ljubezen tvoja vneta; 
jezik ji lažniv obeta, 

jo peljati pred oltar; 

Bog te obvar'! 


De prisegel, si obljubil, 
de boš mene samo ljubil, 
de ne boš ti druge snubil, 
ni ti v mislih več nikdar, 
Bog te obvar'! 


De srce, ki je gorelo 

le za t€, življenje celo 
nikdar več ne bo veselo, 
kaj je tebi tega mar; 

Bog te obvar! 


Bog obvar te zdaj in vedno, 


Bog obvar te z ljubco čedno, 


Bog men' uro daj posledno 
pred, ko gresta pred oltar, 
Bog te obvar'! 

Nezakonska mati 


Kaj pa je tebe treba bilo, 
dete ljubo, dete lepo! 
meni mladi deklici, 
neporočeni materi? - 


Oča so kleli, tepli me, 
mati nad mano jokali se; 
moji se mene sramvali so, 
tuji za mano kazali so. 


On, ki je sam bil ljubi moj, 
on, ki je pravi oča tvoj; 
šel je po sveti, Bog ve kam; 
tebe in mene ga je sram! 


Kaj pa je tebe treba bilo; 
dete ljubo, dete lepo! 

Al te je treba bilo, al ne, 
vender presrčno ljubim te. 


Meni nebo odprto se zdi, 

kadar se v tvoje ozrem oči, 
kadar prijazno nasmejaš se, 

kar sem prestala, pozabljeno je. 


On, ki ptice pod nebam živi, 
naj ti da srečne, vesele dni! 
Al te je treba bilo, al ne, 

vedno bom srčno ljubila te. 

Pevcu 


Kdo zna 
noč temno razjasnit, ki tare duha! 


Kdo ve 
kragulja odgnati, ki kljuje srce 
od zora do mraka, od mraka do dne! 


Kdo uči 
izbrisat 'z spomina nekdanje dni, 


brezup prihodnjih oduzet spred oči, 


praznoti ubežati, ki zdanje mori! 


Kako 
bit očeš poet in ti pretežko 
je v prsih nosit al pekel, al nebo! 


Stanu 
se svojega spomni, trpi brez miru! 

BALADE IN ROMANCE 


Hčere svet 


Ljubice pod okno dragi 
pride marsiktero noč, 

z deklico se pogovarjat, 
dokler se napoči zor, 


To je zvedel oča stari, 
stari oča, sivi mož, 
kregal svojo lepo hčerko, 
in svaril jo je rekoč: 
"Ako boš pri okni stala, 
kadar mimo hodil bo, 

ak ponoči govorila, 

ino z njim vasvala boš, 
hišo bodem ti ogradil, 
zidal zid bom krog in krog, 
spustil bom okoli hiše 
Sultana, de lajal bo, 
stari hišni bom ukazal, 
de bo spavala s teboj-«' 


Hčerka je odgovorila 
te besede mu, rekoč: 
"Stari oča, oča ljubi, 
ljubi oča, modri mož! 
Lojtro bo za zid prinesel, 
za peseta kruha kos, 
hišna meni davno nosi 
pisma s plačano rok6; 
ako hočte, de ne pride 
več pod okno ljubi moj, 
za ženico dajte dragmu, 
ljubi oča! me na dome" 

Učenec 


Klel je neki mlad učenec 
pust na pepelnično jutro, 
te besede je govoril 

v jezi svoji tisto uro: 


»0, predpust! ti čas presneti, 
de bi več ne prišel v drugo! 
Ti med materne petice 

si poslal požrešno kugo, 

si mošnjico mi rejeno 

djal popolnama na suho; 
stari oča se bo praskal, 
gledala bo mati čudno, 
malo penezov poslala, 
dokaj bota mi naukov: 
vender to bi še prenesel, 
to še ni narveči hudo. 


O, predpust! ti čas presneti, 
de bi več ne prišel v drugo! 
Sem obesil zdvolj tebe 

dokaj časa uk na kljuko; 
treba prečuvdati bode 

več noči s prižgano lučjo, 
dolgo si glavo beliti, 

de popravim spet zamudo; 
vender to bi še prenesel, 

to še ni narveči hudo. 


O, predpust! ti čas presneti, 
de bi več ne prišel v drugo! 
Si omožil dokaj deklic, 

in med njimi mojo ljubco, 
mlado deklico nezvesto, 
lepo Reziko nemškuto, 

za katero rad bi dal bil 
kri, življenje, svojo dušo. - 
De si njo mi ti omožil, 

oh, to je narveči hudo!« 

Dohtar. 


»Dohtar, ti jezični dohtar! 
Kaj postopaš ti za mano? 

Ne prepiram se z nobenim, 
de bi peljal mojo pravdo; 
ni umerla teta moja, 

teta moja, dekle staro, 

de bi, dohtar! mi opravljal, 
po nji dedino bogato; 

sem premlada, de bi pismo 
ženitvansko se pisalo, 
dohtar, ti jezični dohtar! 
Kaj postopaš ti za mano?« — 


»Ne zameri, ne zameri, 

cvet lepote, dekle drago! 

Naj teko ti mirni dnevi, 

Bog ti živi teto staro. 

Je v šestnajstem, mislim, leti 
se možiti še prekmalo; 

de te ljubit ni prezgodej, 
tvoji mi pogledi pravjo. 

V pravdah ne želi pero ti, 

al srce, le za-te vžgano, 

ti želi v ljubezni služit; 
brez pokoja to za tabo 

vodi mi poglede, misli 

in noge z močjo neznano, 
koder hodiš cvet lepote, 
žlahtna roža, dekle drago!« — 

Turjaška Rozamunda 


Hrast stoji v turjaškem dvori, 
vrh vzdiguje svoj v oblake, 

v senci pri kamnitni mizi 
zbor sedi gospode žlahtne, 
ker Turjačan spet gostuje 


Rozamundine snubače. 


Rozamunda roža deklic, 
čast dežele je domače; 

nje pogledi, svitle strele 
z neba jasnega poslane, 
deleč krog junakov srcam 


vžigajo skeleče rane. 


Dokaj jo baronov snubi: 
troje iz dežele laške, 
troje iz dežele nemške, 
troje 'z štajerske in kranjske, 
ino zraven Ojstrovrhar, 

ki so boji mu igrače. 

Lep junak srce bil vnel je 
gospodične zlo košate; 

ki ukaže mu, de prosi 

od očeta jo in žlahte. 
Njemu oča nje napravi 
imenitno gostovanje, 
Rozamundo mu obljubi, 
reče mu pripeljat svate 

v treh nedeljah, de nevesto 
'z hiše spremijo domače. 


37 


Tje h gospodi se približa 
pevec razglašene slave; 
prošen strune ubere, poje 
dela vitezov junaške, 

in deklet oči nebeške, 
srca od njih ognja vžgane. 


Ko premolkne, ga popraša 
teta Rozamunde zale, 
de bi jo čez vse pohvalil, 
reče mu besede take: 


»Ti povej nam, ki obhodiš 
bližnje ino daljne kraje, 
kje bi neki dekle raslo 
lepši od neveste naše?« 


»Bog jo živi gospodično, 
Bog ji hčere daj enake, 
tak cveteče, tak sloveče! 
Bog ji sine daj junake! 
Pod cesarjam zdej narlepši 
cvet turjaška roža rase; 
sestra bšašetova v Bosni, 
sonce vse lepote zdanje 
po vsem sveti razglašena, 
ako slave glas ne laže, 
sama bi utegnila biti 


lepši od neveste vaše.« 


Ni nevesti všeč, kar reče, 
mal' odgovor ji dopade, 
lica spremeni rudeče, 
nejevolja jo prevzame, 
Ojstrovrharja pogleda, 


reče mu iz jeze nagle: 

»Slišim, de so Bosnijaki 

v sužnost gnali kristijane, 
res junakam je sramota, 

de jih še obklada jarem. 
Meč opaši, Ojstrovrhar! 
hlapce zberi in tovarše, 
bašetovo izpeljite 

sestro, ako kaj veljate. 


Radi dali bodo Turki. 

zanjo naše vam rojake. 

Brez otrok moj zakon bodi, 
brez veselja leta stare! 

ako šla bom pred k poroki, 
ako pred moža objamem, 

ko pripelješ Bosnijanko 

v grad turjaški, de verjamem, 
de je take res svetlobe 
turško sonce, kakor slave!« - 

Ženin z njo obljubljen svoje 
zbere Ojstrovrhar hlapce, 
po prijatlje bližnje pošlje, 
in si ojster meč opaše, 
ročno jezdi nad Turčine, 
spolnit voljo svoje drage. 
Ne globoka reka, Kolpa, 

ne vdrže ga turške straže, 
meč krvavi v močni desni, 
pred seboj drvi Bosnjake, 
bašetovi grad razdene, 
reši 'z sužnosti rojake, 

z njimi bššetovo lepo 
sestro vitez s sabo vzame, 
črnooko, svetlolično, 
rasti in podobe rajske; 
vseh lepot bila je sonce, 
ki so tisti čas sijale. 


Bolj ko lepa Rozamunda, 
lepši Lejla mu dopade, 

v grad turjaški je ne pelje, 
na svoj grad domu jo vzame. 
Cvet junakov, Ojstrovrhar, 
ji srce nedolžno gane. 
Vero zapusti Mahoma, 
turške šege in navade; 

ko bila se naučila 

vseh resnic je vere prave, 
jo je krstil, potlej njiju 
je poročil grajski pater. 


Rozamunda grede v klošter, 


čast ljubljanskih nun postane. 

Judovsko dekle 


Stoji moravski trg, Lesce, 
več lepih deklic v njem cvete, 
med njimi judovsko dekle. 


Kristjane v cerkev hodijo, 
po trgi se sprehajajo, 
po ljubih se ozirajo. 


Rodu Abrahamovga hči 
pa dan na dan doma sedi, 
le malokdej gre med ljudi. 


Prišel je spet sabotni dan, 
ki ne spoštuje ga kristjan, 


od vernih Judov praznovan.« 


Ker tempelj njih deleč stoji, 
za poldan spet doma sedi, 
popoldan tako govori: 


»Od seje meni slabo je, 
pustite, ljubi oča! me, 
de v divnjak grem sprehajat se. 


Tam lepe rožice cveto, 
vesele tičice pojo, 
se plašne srnice pas0.« 


Ko v grajski divnjak je prišla, 
judovska lepa deklica, 
mladenča najde kršenga. 


Za bele jo rok€ prijel, 
na srce stisnil, jo objel, 
je govoriti tak začel: 

»De ljubit moram vse ljudi, 
tak vera moja me uči, 


al ljubiš me; judovska hči?« 


Odtegne bele mu rokg€, 
v oči ji stopijo solze, 
odreče mu besede te: 


»Ak ravno mene ljubit smeš, 
jaz dobro vem, ti dobro veš, 


de v zakon vzeti me ne smeš.« 


In šla je žalostna domu, 
tožila milemu Bogu, 
de ni nje vere, nje rodu. 


Al večkrat je nazaj prišla; 
nje vera trden jez je bila; 
ljubezni nje ni ustavila. 

Zdravilo ljubezni 


Je ljubemu ljubca, lepote cvet, 
umrla stara le osemnajst let. 


Mladenič obljubi ostati ji zvest, 
se noč in dan jokal je mescov šest. 


Se milo je jokal, je milo zdihval, 
grob njeni je vsak dan obiskoval. 


Ga mati tolaži, tako govori: 


»Jaz imam tri brate, ti ujce tri. 


Brat prvi kupec je, on kupe zlata, 


na mero ta ujec tvoj ima srebra. 


Od mesta do mesta se vozi vesel 
po svetu, on rad s seboj te bo vzel. 


Podaj se k njemu, pregledej svet, 
po svetu boš dokaj videl deklet. 


Bolj umne, bogate, bolj lepe 
boš videl, pozabil podobo nje. 


Al, ak ne znebiš se srčnih ran, 
nazaj spet pridi čez let' in dan; 


mi v kloštru prebiva drugi brat, 
tvoj drugi je ujec učen opat. 


Opat in menihi, modri možje, 


gotovo ti bodo ozdravli srce. 


Samota, post, učenost, brevir 
nazaj ti spet dali bodo mir; 

al, ak ne znebiš se srčnih ran, 
nazaj spet pridi čez let' in dan. 


Moj tretji brat vojskni je poglavar, 
spet pridi nazaj, ne obupaj nikar. 


Do srca veliko ima oblast 
vojšakov ljubica, presvitla čast, 


pred, ko de preteče let' in dan, 
na vojaki se znebil boš srčnih ran.« 


Se dolgo ugovarjal, branil je, 
ni ubranil se prošnjam matere. 


Prijazno kupec mu roko poda, 
ne zdi se mu škoda zlata, ne srebra 


Od mesta do mesta s seboj ga je vzel, 
ga prosil in silil, de bil bi vesel. 


Okoli mu deleč pokazal je svet, 
povsod je dosti videl deklet. 


Bogate je videl, umne, lepe; 
pozabil ni vender ljubce blede. 


In kadar preteče let' in dan, 
spet k materi pride bolj bolan. 


Ko pred, vsak dan obiskuje grob nje, 
tam milo zdihuje, in toči solze. 


Poda se v klošter, kjer materni brat, 
je ujec njegovi učen opat. 


44 


Opat in menihi, modri možje, 


nobeden srca ozdravit ne ve« 


Se posti, uči se, in moli brevir, 


nazaj se ne vrne v srce mu mir. 


In kadar preteče let' in dan, 
spet k materi pride bolj bolan. 


Vsak dan obiskuje, ko pred, grob nje, 
in milo zdihuje in toči solze. 


»Se k tretjemu ujcu podej, moj sin! 
de srčnih znebiš se bolečin! 


Na vojsko je šel, se srčno bojval, 
časti ni, mir je tamkej iskal. 


In pred, ko preteče let' in dan, 
do matere pride list poslan. 


List črno je zapečaten bil, 
»0, mati! tvoj sin je mir dobil!« 

Lenora 


Lenora, ko se zazori, 

iz strašnih sanj se splaši: 

"Zvest nis, al živ več, Vilhelm ti! 
Od kod tak dolg' odlaši?" 

Je kralja Miroslava roj 

pred Prag ji vnesel bil ga v boj, 
al zdrav je, kar se ločil, 

ni pisal, ne poročil. 


Se kralj in cesarica sta 

že vender omečila, 

prepira trudna dolzega 

med sabo se umirila; 

in trum se šum, in vriš, in vrisk, 
se turški boben sliš' in pisk, 

iz boja vojska cela 


domu hiti vesela. 


Povsod, kjer le neso noge, 
po vsaki stezi, poti 
mladi, stari iz hiš hite. 
ukanju trum naproti. 
Boga sin, mati hvalita, 
nevesta sprimlja ljubega; 
nihče Lenore same 

ne kliče, ne objame. 


Lenora gor' in doli vse 

je vrste oprašala; 

al zanj ne ve noben, kar je 
jih vojska dam poslala. 
Armada komej je odšla, 
Lenora vrže se na tla, 
lase si črne ruje, 

se grozno togotuje. 

K nji mati skrbna prileti: 
"Bog vsmili se!" zdihuje; 

"O kaj ti je, o ljuba hči!" - 
jo srčno objemuje. 

"O mati, mati! preč je, preč! 
Za celi svet ne maram več! 
Ni milosti pri Bogi, 

gorje siroti ubogi!" - 


"Usmiljen Bog, pomagaj ti! 
Hči, očenaš molive! 

Vse dobro je, kar Bog stori. 
de usmili se, prosive«' 

"O mati, mati! laž je to! 

Bog storil meni je hudo! 
Koga sem primolila? 

Zdaj molit več ni sila!" - 


"Ve, kdor Očeta prav pozna, 
de rad otrok se usmili; 

bo ugasnila bridkost srca 
pri svetem obhajili."' - 

"Za to, kar v meni zdaj gori, 
gasila, obhajila ni! 

Al obhajilo skliče 


iz grobov ven mrliče?" - 


"Na Ogrskem, pomisli, hči! 
nezvest tvoj morebiti, 

de pravo vero zdaj taji, 
se drugi prikupiti.« 

Iz misel spusti ga! zato 
nikoli srečen on ne bo, 
bo kriva pekla tega, 

ko umiral bo, prisega." - 

"O mati, mati! preč je, preč! 
Zgubljena sem, zgubljena! 

O smrt, o smrt, ne čakaj več, 
de sem bila rojena! 

Ugasni luč mi vekomej! 

Me groba noč in strah obdej! 
Ni milosti pri Bogi, 

gorje siroti ubogi!" - 


"Pomagaj Bog! otroka ti 
ubozega ne sodi! 

Ne ve, kaj jezik govori, 
nje greham mili bodi! 
Slovo sveta bridkosti daj, 
in spomni se na sveti raj, 
kjer duša Bogu zvesta 

bo Jezusa nevesta," - 


"O, mati! kaj je sveti raj, 
kaj je pekel, o mati! 


Le z njim, le z njim je sveti raj, 


pekel brez njega, mati! 
Ugasni luč mi vekomej! 

Me groba noč in strah obdej! 
Brez njega sreče zame 


ni tu, ne unstran jame!" 


Obup tako po nji buči, 
kri vnema in možgane, 
na božje sklepe togoti 
predrzno se neznane; 
si rani prsi in roke, 
de sonce zajde za gorg, 
de skoz nebeške vrata 


zvezd truma pride zlata. 


Po vasi gori pok, pok, pok 

je od podkva bobnelo; 
zrožljal je s konja mož visok 
na klop pred hišo belo. 
Poslušaj! iz nadvratnih lin 
zvonček zapoje: cin, cin, cin; 
Lenora dobro v hiši 

le-te besede sliši: 


"ALG, alo! le brž odpri! 
Lenora, spiš, al čuješ? 

Al zvesta si ti, ljubca! mi, 

se smejaš al zdihuješ?" 

"O Vilhelm, ti? od kod zdaj te 
tak pozno konj prinesel je? 
Sem čula, sem jokala, 


bridkosti kaj prestala!" - 


"Opolnoči sedlamo mi, 

sem vstal na češkem sveti, 

sem pozno vstal, in blizo ni, 
te hočem s sabo vzeti." - 

"Brž k meni v hišo, Vilhelm moj! 
Z16 brije zunaj mraz nocoj, 
bom, ljubi! te objela, 

na srci te ogrela - 


"Naj, ljubca! zunaj brije mraz, 
de hotel bolj bi briti! 

Moj konj cepta, poteka čas, 

ne smem se dalj muditi. 
Podpaši, vrzi ročnama 

na vranca zad se, ljubica! 

Z nevesto danes spati, 

sto moram milj dirjati«' 


"Kako me nesel boš nocoj 
sto milj do domačije? 

Poslušaj, ljubi Vilhelm moj! 
enajst že ura bije, - 

"Pot gladko, luno lej svetlo! 
Mrlič' in mi ko blisk letmo, 
domu še danes zvesto 
prinesel bom nevesto«' 


"Kje je tvoj dom, kje postljica? 
Kakovo je oboje?" 

"O, deleč sta in majhena, 

šest dilj in diljic dvoje!" - 

"Bo prostor zame?" - "Ljubca! bo, 
podpaši, vrzi se srčno; 

že postljica postlana, 

je svatovšina zbrana«' - 


Lenora brž planila je, 

na konja je zletela, 

s prebelimi rokami se 
preljubga poprijela; 

in udri, udri, klop, klop, klop 
se urno spustita v kolop, 

de sape ji zmanjkuje, 

in podkev iskre kuje. 


Na levi, desni strani, glej! 
kak spred oči leteli 

so logi, travniki naprej, 
mostovi kak gromeli! - 

"Te strah ni? - Luno lej svetlo! 
Jih strah je tebe tudi?" 


"Me ni, mrtvih ne budi!" 


Kaj tam grče, kaj tam zvong? 
Kaj vrane frfetajo? - 
Mrliča djati v grob vele, 

in bilje godrnjajo. 

Lej, bliža se pogrebcov trop, 
o, čuden vidi se pokop! 
Glasovi so enaki 

žal'vanju pubčov v mlaki. 


"Po polnoči pokop naj bo, 
in petje, žalovanje; 
nevesto peljem zdej s sabo, 
z menoj na ženitvanje! 
Zakroži, mežnar! pesem ti, 
roke brž nama, pop! povi, 
de zakon naju zveže, 


potem se z mano vleže!" - 


Zdej vtihne vse! - Pogrebcov ni! 
Pokoren ti besedi, 

klop, klop trdo za njim leti 

cel trop po konja sledi; 

in udri, udri, klop, klop, klop 
naprej leteli so v kolop, 

de sapa ji zmanjkuje, 

in podkev iskre kuje. 


Na levi, desni kak leti 
grmovje, graja, cesta! 

Kako lete jim spred oči, 

vasi, trgovi, mesta! - 

"Te strah ni? - Luno lej svetlo! 
Ni strah te mrtvih tudi?" 


"Me ni - mrtvih ne budie' 


Pogledaj na viselnice! 
Plesat okrog kolesa, 
temno pri luni vidi se, 


trop jasen brez telesa. 

"AG, pošasti! z mano zdaj, 
mi plesat ženitvanjski raj, 
nevesto, ko objamem, 

in s sabo v postljo vzamem!" 


Pošasti grde veš, veš, veš! 

za njima so jo vnele, 

ko ojster piš skoz zrelo rež, 
tako so te vršele. 

In udri, udri, klop, klop, klop 
naprej leteli so v kolop, 

de sape ji zmanjkuje, 

in podkev iskre kuje. 


Kar je pod luno, oh, kako, 

kako je vse bežalo! 

Nad njima z zvezdami nebo, 
kako je to dirjalo! - 

"Te strah ni? - Luno lej svetlo! 
Ni strah te mrtvih tudi?" 


"Gorje, mrtvih ne budi!" - 


"Petelin, poje, se mi zdi, 
poteka čas mi tukaj! - 

V nos jutra sapa me skeli, 
brž vranec se zasukaj! - 
Končala pot, končala sva! 
Odgrinja se ti postljica! 
Ko blisk lete duhovi, 


tle moji so domovi!" 


In nad železne vrata ti 

jo skokama drvijo; 

Ššvrk! s tanko šibo jih vsmodi, 
zapahi odletijo, 

in strašno duri zakrče, 

po črnih grobih v skok lete, 
čez kamne peketajo, 

od lune ti migljajo. 


Al preden mignil bi z očmi, 

o čudeža neznane! 

lej! s konjika se plajš zdrobi, 
ko capice sežgane« 

Ni ga lasu na glavi več, 

z lasmi mu pade koža preč, 
lej! smrt je z uro stala, 

koso v rokah držala. 


Razbija vranec, spenja se, 
plamen od njega šine, 

in pod Lenoro ubogo vse, 

vse udere se in zgine« 

In jok in stok je nad zemljo, 
in jok in stok je bil pod njo. 
Lenora tam v trepeti 


jenjvala je živeti. 


Pod bledo luno se nad njo 
duhovi so sklenili, 

plesali krog in krog, bridko 
to pesem zatulili: 


"Trpi, če poka ti srce! 

Prah z Bogam kregat se ne sme! 
Odšla si trupla sili, 

Bog duše se usmili!" 

Povodni mož 


Od nekdej lepe so Ljubljanke slovele, 
al lepši od Urške bilo ni nobene, 
nobene očem bilo bolj zaželene 

ob času nje cvetja dekleta ne žene. - 
Ko narbolj iz zvezd je danica svetla, 
narlepši iz deklic je Urška bila, 


Mnogtere device, mnogtere ženice 
oko je na skrivnem solze prelivalo, 
ker Urški srce se je ljubega vdalo; 
al ljubih bilo je nji vedno premalo. 
Kar slišala moških okrog je slovet, 
skušala jih v mreže razpete je ujet. 


Je znala obljubit, je znala odreči, 

in biti priljudna, in biti prevzetna, 
mladenče unemat, bit staršim prijetna; 
modrij in zvijač je bila vseh umetna; 
možake je dolgo vodila za nos, 

ga stakne nazadnje, ki bil ji je kos. 


Na Starem so trgu pod lipo zeleno 
trobente in gosli, in cimbale pele, 
plesale lepote 'z Ljubljane so cele 

v nedeljo popoldan z mladenči vesele; 
bila je kraljica njih Urška brhka, 
plesati ni dolgo nje volja bila, 


Jih dokaj jo prosi, al vsakmu odreče, 
prešerna se brani in ples odlašuje, 
si vedno izgovore nove zmišljuje, 

že sonce zahaja, se mrak približuje; 
že sedem odbila je ura in čez, 

ko jela ravnat se je Urška na ples. 


54 


Al, ker se ozira, plesavca si zbira, 
zagleda pri mizi rumeni junaka; 
enacga pod soncam mu ni korenjaka, 
želi si plesati z njim deklica vsaka - 
omrežit ga Uršika lepa želi, 
zaljubljeno v njega obrača oči. 


To videt, mladenič se Urški približa: 
"Al hotla bi z mano plesati?" ji pravi, 
"kjer Donava bistri pridruži se Savi, 
od tvoje lepote zaslišal sem davi, 

že, Uršika zala! pred tabo sem zdaj, 


že, Uršika zala! pripravljen na raj!" 


To reče in se ji globoko prikloni, 
sladko mu nasmeja se Uršika zala: 
"Nobene stopinjice še nisem plesala, 
de čakala tebe sem, res je, ni šala - 
zatorej le hitro mi roko podaj, 

lej, sonce zahaja, jenjuje že raj!" - 


Podal ji mladenič prelepi je roko, 
in urno ta dva sta po podu zletela, 
ko de bi lohke€ peretnice imela, 
bila bi brez trupla okrog se vrtela, 
ne vidi se, kdaj de pod noga udar, 
plesala sta, ko bi ju nosil vihar. 


To videti, drugi so vsi ostrmeli, 

od čudeža godcam roke so zastale; 
ker niso trobente glasova več dale, 
mladenča noge so trdo zaceptale; 

"Ne maram, zavpije, "za gosli, za bas, 


strun drugih, ko plešem, zapoje naj glas!" 

So brž pridrvili se črni oblaki, 
zasliši na nebu se strašno gromenje, 
zasliši vetrov se sovražno vršenje, 
zasliši potokov derečih šumenje, 
pričjočim po koncu so vstali lasje - 
oh, Uršika zala, zdaj tebi gorje! 


"Ne boj se, ti Urška! le hitro mi stopi, 
ne boj se, ji reče, "ne boj se gromenja, 
ne boj se potokov ti mojih šumenja, 

ne boj se vetrov mi prijaznih vršenja; 
le urno, le urno obrni pete, 

le urno, le urno, ker pozno je že!" 


"Ah, majhno postojva, preljubi plesavec! 
de jaz se oddahnem, de noga počije«' 

"Ni blizo, ni blizo do bele Turčije, 
kjer v Donavo Sava se bistra izlije; 
valovi šumeči te, Urška! žele, 


le urno, le urno obrni pete!" - 


To reče, hitreje sta se zasukala, 

in dalje in dalje od poda spustila, 

na bregu Ljubljance se trikrat zavila, 
plesaje v valove šumeče planila, 
Vrtinec so vidli čolnarji dereč; 

al Uršike videl nobeden ni več. 

Prekop 


Bil nekdaj je mlad pevec; ne bogat al sloveč, 
je zložil dokaj pesem, od ljubice narveč, 

od ljubice Severe, prevzetne deklice, 

ki niso je omččle njegove pesmi vse. 


Pomlad se je zbudila, se veseli je svet; 
al tebe pevec vabi 'z ozidja ven nje cvet? 
Kaj čutar'co čez pleča iz mesta ven hitiš, 
al ne piješ studencov, se mrzlice bojiš? 


V koga si tak zamišljen? kaj gledaš tek plašno? 
od nje, al od pomladi zmišljuješ pesmico? 
Noben ni človek zvedel, kaj mislil je tačas, 

so usta omolčale, obledil je obraz. 


Ko najdejo ga, prazna čutarčica leži, 

od srca spet do srca mu več ne rčji kri. - 
Kdo mu je kriv bil smrti, se prašajo ljudje; 
nobeden ni bil zraven, sam Bog nebeški ve. 


K pogrebu vkup derejo ljudje od vseh strani; 
Severe, njega ljubce, med njimi videt' ni. 
Skrivej po pevcu joka znabiti se doma; 

o, komej je verjeti, de je tak vsmiljena! 


Kaj mašnik z mizereram, kaj danes z libero, 
in z drugo pri pokopu hiti molitvijo? 
Poroka nanjga čaka, zato tako hiti; 
prelepa gospodična Severa se moži. 


Zvečer jo je poročil, do polnoči svatval; 
o polnoči vesel je 'z vesele družbe vstal; 
ko pride tje do grobov, kjer scer kraljuje mir, 
zasliši med mrliči gospod glasen prepir. 


Pred njim odpro se vrata, ven pevec prihiti: 
»Zakaj v prst posvečeno ste me zagrebli vi? 
Ker sem se sam bil vsmrtil, je zdej prepir zato, 
al rabeljnam zapadlo, biričam ni telo? 

Ne ljubci bit' napoti, sem v strupu smrt si pil, 
zakaj bi jaz nadležen mrličam v zemlji gnil?« 
Odkopan pevec ležal je zjutraj vrh zemlje, 
pokopat k tolovajam biričam ga dade. 

Neiztrohnjeno srce 


Grob kopljejo, de zadnji mrlič bo vanjga djan; 
obraz bledga mladenča prikaže se na dan. 
Kopači ostrmijo, de 'z ust njih sape ni, 


manj vstrašeni pogrebci vanj vpirajo oči. 


De je lepo, bi sodil, visoko čelo, vsak, 
ak bil bi nekakovi zapustil ga oblak; 
bile lepe bi usta, lep bil obraz bi bled, 
ak bil bi nekakovi preč nejevolje sled. 


Dalj čas ni trupla gledat, dih prvi ga zdrobi; 
srce samo zavzetim ostane pred očmi. 

še bije, še čutiti je ravno tak gorko, 

ko, de bilo bi v prsih še zdravo in živo. 


Vsi prašajo, kdo zadnji v to jamo djan je bil, 
gotovo bil svetnik je, ker ni ves v grobu zgnil. 
Stal tam je kamen, kterga nihče pred čislal ni, 
hite mu mah otrebit, napis tak govori, 


de Dobroslav je pevec bil tjekej pokopan, 

ki pel v tak milih glasih je od ljubezni ran, 
pel v tak slovečih pesmah čast lepe deklice, 
prevzetne gospodične, nemile ljubice. 


Al, ko si je zvolila mladenča druzega, 

iz prs nobena njemu ni pesem več prišla, 
Pri Bogu ni tolažbe iskal ne pri ljudeh, 
oči kalil mu jok ni, razjasnil lic ne smeh. 


Vnemar naprej je živel, manj svet, ko razujzdan, 
umrl je nespovedan, in ne v svet olje djan. 

Vsi pravijo, de njemu svetost ne brani gnit, 
vsi pravijo, njegovo sreče ne more bit. 

"To pevčovo srce je, star mož tam govori, 
"ak bi bilo svetnika, bi mir mu dala kri; 
svetost ne, pesmi večne mu branijo trohnet, 
ki jih zaprte v prsih je nosil dokaj let. 


Mi mu srce odprimo, pod nebam naj leži, 

de dan današnji prejde, de prva noč mini, 

de vstane drugo sonce, pripelje beli dan; 
spet zajtro ga poglejmo, ko mine zor hladan. 


Hladijo naj ga sapce, naj rosa pade nanj, 

naj sonce, luna, zvezde, kar so mu pevskih sanj 
pred vdihnile v življenji, prejmejo spet 'z njega; 
ak bo ta čas splahnelo, spet zagrebimo ga«' 


Razplatili srce so, ležalo noč in dan 

je tam pod jasnim nebam, ko mine zor hladan, 
ko vstane drugo sonce, srce tako skopni, 

ko beli sneg spomladi, de kaj zagrebsti ni. 

Ribič 


Mlad ribič cele noči vesla, 
visoko na nebi zvezda miglja, 


nevarne mu kaže pota morja. 


Več let mu žarki zvezde lepe 
ljubezen sijejo v mlado srce, 
mu v prsih budijo čiste želje. 


Ak kaki vihar od deleč preti, 
ak kaki se morski som privali, 
ak kako mu brezno nasproti reži, 


na zvezdo gledjoč vhiti, bo otet; 
mlad ribič od čistega ognja vnet 
po morji je varno veslal več let. 


Enkrat se valovi morja razdele, 
prikažejo 'z njih se dekleta lepe, 
do pasa morske dekleta nage. 


Se kopljejo, smejajo, tak pojo: 
"O, srečen ribič, srce zvesto! 
kak dolgo še misliš ti gledati v njo? 


Povej nam, ribič! povej zares, 
al čakaš, de pade zvezda 'z nebes, 
al, de bi k nji zletel, čakaš peres? 


Bilo bi drugemu čakat' dolgčas, 
bilo bi drugemu čakat mraz, 
bi drugi se ne ogibal nas. 


Nocoj bi drugi odprl oči, 
bi videl, kak blizo Strelca stoji, 
lepota, ki zanjo srce ti gori«' 

O, res je, de bi tako ne bilo! 
vse res, kar dekleta morske pojo; 


obup mu zaliva srce zvesto. 


Fant s celo močjo se v veslo upre, 
ni mar skalovja mu, viharjov ne, 


nič več se na zvezdo ne ozre« 


Naprej brez miru svoj čoln drvi; 
al tak za pevkami ribič hiti, 


kdo ve! al sam pred seboj beži. 


Zgubljen je, vtopljen, se bojim; 
kdor ljubi brez upa, ga svarim, 


nikar naj ne vesla za njim! 

Ženska zvestoba 


Bil godec je mlad, in lep, in vesel, 
lepo je godel, sladko je pel. 


Bilo ni godu, svatovšne, semnja, 
de tje ne bili bi vabili ga. 


Poslušajo radi ga vsi ljudje, 
ga gledajo rade dekleta mlade; 


posebno pa Micka, županova hči, 
pogosto vanjga obrača oči. 


Od čistega godec je ognja vnet 
za Micko bogato, rožo deklet. 


Zastonj več druzih postopa za njo, 
le njemu prijazno se smeja oko. 


In kar mu obetate očesa nje, 
potrdijo kmalo besede sladke. 


Nje oča s'cer stavi ljubezni se v bran; 


al oča bo sprošen, al pa goljufan. 


Obljubi Micka godčova bit; 
al samka ostati, se ne možit. 


Prišel je v grad mlad, lep kancelir, 
sto zlatih je služil dvakrat štir. 


Lohka bi s temi, in kar bo dobil 
še zraven, ženico, otroke redil. 


Od konca mesto hod' obiskvat; 
povabi ga deklic oče al brat. 


Vklon materni, gospodične oko 
ponujata v zakon mu njeno rok80. 

A] v kratkem času se zgodi, 
de cele mesce ga v mestu ni. 


Novica pravi se na glas, 
de hodi k županu pogosto v vas. 


S'cer oče župan so mož neslan, 
kaj dela tam kancelir vsak dan? 


Priljudna in lepa je njega hči; 
al ona zvesto za godca gori. 


Bil velki šmaren prišel je spet, 
prišel god Micike, rože deklet. 


Bil čas se je Micki prikupit, 
zagodnico čas ji je bil naredit. 


Pod oknam godejo godci trije, 
med njimi tam gode ljubi nje. 


Pod oknam godejo ure tri; 
al Micike lepe k oknu ni« 


Nje godec strune pritiska hudo, 
od Micike jemlje nekdo slovo. 


Na goslih počila struna je, 
to, godec! ni dobro znamenje. 


Zarotil se je, se je zaklel, 
de strune druge ne bo napel. 


Na mali šmaren preblečena 
gospa je Micika v cerkev prišla, 


»O, godec! kak dolgo boš še žaloval, 
kak dolgo se pred ljudmi sramoval? 


Pomisli, de v jopici deklica 
gospa bi rada vsaka bila. 

Zakaj si bogate lotil se? 
Snubačov ima na zbiranje«« 


Tako ga prijatlji tolažijo, 
dokler mu obraz razjasnijo. 


Po struni ga le boli srce; 
de več je na gosli napeti ne sme. 


Kdor urne roke, sol v glavi ima, 
si v vsaki nesreči pomagat zna. 


Spet gosli je godec v roke vzel, 
na tri je strune gosti začel. 


Preteklo bilo let dvoje še ni, 
je boljši godel na strune tri, 


ko znal je pred gosti na vse štir, 
in več je zaslužil kot mladi kanclir. 


Bilo ni godu, svatovšne, semnja, 
de tje ne bili bi vabili ga. 


V pondeljek jutro z veselga godu 
šel dobre je volje godec domu. 


Na pragu deklica lepa stoji, 
in solza za solzo ji kaplja 'z oči. 


»O, deklica! rosna rožica! 
koga te tak žali, božica?« 


»Oh, v hiši moj oča leži bolan, 
in nimam mu dati, ko sok neslan.« 


Bil godec je mehkega srca, 
mošnjico polno deklici da. 


Za dar svoj on je nepokoj prejel, 
za ubogo deklico se je vnel. 

In dolgo ni zastonj zdihoval, 
je kmalo objemal jo in kušoval. 


Obljubi mu vedno zvesta bit; 
in on se pred pustam z njo poročit« 


Ta čas je končal bil vojsko mir, 
spušen na odlog je bil mušketir. 


Pred dvema letama bil je ujet, 
posili v soldate bil je vzet. 


Jokale so milo njene oči, 
ki zdej ji srce za godca gori. 


V nedeljo spet bil je pod lipo ples. 
»Kaj vidiš tam? godec! ali je res, 


de stara ljubezen ne zarijovi, 
devetkrat se vrne, ponovi? 


Zakaj se tak jezno obrača t' oko? 
Kaj strune pritiskaš tak hudo?« 


Plesala sta ravno mimo njega, 
na goslih je struna počila, 


Zarotil se je, se je zaklel, 
de nikdar več druge ne bo napel. 


»Neumnost in ubožnost ste sestre, 
bila ni deklica taka za te. 


Le gosti spet skusi in bodi vesel, 
de nisi v zakona se mreže ujel.« 


Tako ga prijatlji tolažijo, 
dokler mu obraz razjasnijo. 


Po struni ga le boli srce, 
de več je na gosli napeti ne sme. 

Po struni se dolgo ni kesal, 
na dve je spet kmalo gosti znal. 


Bilo ni godu, svatovšne, semnja, 
de tje ne bili bi vabili ga. 


In bil je spet v gradu god gospe, 
tam slišat slovečga godca žele. 


In v gradu je lepa hišna bila, 
priljudna, al zvita tičica. 


Bila še ni stara dvajset let; 
al vender je dobro poznala svet. 


Iz ust gospodičen svojih zna, 
kak treba se truidit je za moža. 


Zvestobo je brati v godca očeh, 
ki ni je najdel pri ljubicah dveh. 


Kak streže mu, kak prilizuje se; 
»0, godec! nastavlja ti limanice.« 


In preden se vnamejo zvezde noči, 
že godec za lepo hišno gori. 


Njo, koder on hodi, iše oko, 
vse pesmi njegove nje hvalo pojo. 


Tud' ona obljubi le zanjga goret, 
in godec presrečni obljubi jo vzet. 


Bile so v gradu velike gosti, 
bila omožila je mlajša se hči. 


Prišel je bil v grad marsikteri svat, 
iz mesta prišel je nevestni brat. 


šampanjca so pili, veseli bili, 
odbila je ura polnoči. 

Bil godec zagodel je kotiljon, 
vsi prašajo, kje je mladi baron? 


Vsi prašajo, kaj se mu zgodilo je? 
ker ni ga, de bi on vodil vrste. 


In gre ga iskat, klicat strežaj, 
in drugi za njim, ker ni ga nazaj. 


In pravili so si tam na uho, 
kje, de so ga najdli in kako. 


Ko godec skrivnost pogovora zve, 
mu lica rudeče oblede. 


Po strunah lok gori in doli drvi, 
de zadnjih strun ena odleti. 


Zarotil se je, se je zaklel, 
de druge ne bode strune napel. 


Tri leta so preč, zdravnik je čas, 
razjasnil se spet je godca obraz; 


on, ko Paganin je navadil se, 
de godel na eno struno je. 


Na eno je struno godel vesel, 
in zraven od svojih ljubic je pel. 


In pel je tako od žen in deklet, 
de nič nobeni ne sme se verjet. 


Zaljubil se ni v nobeno več, 
dal eno jim hvalo je godec sloveč: 


»De čne same nam urjo rokg, 
de čne same nam glave vedre.« 

Orglar 


Popusti posvetno rabo 
orglarček in gre v pušavo, 
tam prepevat božjo slavo, 
svoje citre vzame s sabo. 


Pesmi svoje med stoglasne 

v gojzdu zliva tičov kore, 
od prihoda zlate zore, 
dokler sonca luč ne ugasne. 


Al veselje v srcu vtočni 
sčasam mu za petje slavcov, 
in vseh gojzda prebivavcov, 
ker vsak svojo vedno goni. 


On ob drugi si pomladi 
zbere tiče mladokljune, 
jim prebira svoje strune 
in jih raznih pesem vadi. 


Kosa, trdokljunsko dete, 
od preljubga Avguština, 
velkoglavega kalina 
nauči pet pesmi svete. 


Zmeram svojo goni slavček, 
zmeram od ljubezni bije 
srcu sladke melodije, 

toži ga Bogu pušavček: 


»Lej, kalin, debeloglavec, 
trdokljunast kos je svoje 
pesmi pustil, lepši poje, 
podučit ne da se slavec!« 


Al Bog slavca ni posvaril, 
le posvaril je pušavca: 
»Pusti peti mojga slavca, 
kakor sem mu grlo stvaril. 

Pel je v sužnosti železni 
Jeremij žalost globoko; 
pesem svojo je visoko 
Salomon pel od ljubezni. 


Komur pevski duh sem vdihnil, 
ž njim sem dal mu pesmi svoje; 
drugih ne, le te naj poje, 
dokler, de bo v grobu vtihnil.« 

RAZLIČNE POEZIJE 


Zvezdogledam 


Vsi pojte rakam žvižgat, 
lažnivi pratikarji, 
lažnivi zvezdogledi, 
vremena vi preroki! 

Vi modrijani! hočte 

v nebeških zvezdah brati: 
al sonce bo dobrotno 
nam dalo srečno leto, 

al bo neba togota 
vetrov nam šum zbudila, 
razsula v polje točo, 
vtopila čoln na morji, 
sad umorila trte. 
Lažnivi zvezdogledi! 
vsi pojte rakam žvižgat! 


Dve sami zvezdi gledal, 
oči sem svoje ljube, 

dve svitli zvezdi gledal, 
sem v njih neumni slepec 
vesele bral si dneve, 

in sončno brez oblakov 
sem bral ljubezni srečo. 
Solze so meni zrasle, 

in kes in srd sta zrasla, 
sramota ino mojga 

miru je smrt mi zrasla. 


Dve sami ste zmotile, 
dve sami zapeljale 

mi zvezdi umno glavo; 
in celga neba hočte 

vi zvezde zmodrovati! — 
Lažnivi pratikarji, 
lažnivi zvezdogledi, 
vremena vsi preroki, 

le pojte rakam žvižgat! 

V spomin Matija Copa 
(Mera po zgčlih udarjih) 


2 
Ci 


Tajati led naš šele začne se, pomlad je drugod že; 
v dragi slovenski ukroten ni domovini vihar. 
Stešemo svoj si čolnič nov, z Bogam zročmo ga valovam; 
ni se navadil popred breznov se, skal ogibat. 
Zvezde, ki rešjo, bil€ so neznane, ki čoln pogubejo; 
Lelj bil naš je krmar, drugi je bil Palinur. 

Ti nam otel si čolnič, si mu z jadrami krmo popravil, 
ti mu pokazal si pot pravo v deželo duhov. 
Skrita nobena bila ni zvezd ti neba poezije, 
slednji je bil ti domač jezik omikan, učen. 
Stari Rimljan kar sveta je gospod, kar Grecija modra, 
z Ldhi Francoz, Španijol, Nemec in Albionec, 

Čeh in Poljak, kar Rus in Ilir, kar rod naš slovenski 
slavnih izmislil si bil časa do tvojga pisanj, 
polno si znadnost imel njih, Čop! velikan učenosti, 
ti si zaklade duha Krezove bil si nabral. 

Nisi zaklepal doma ti žlahtnega blagodarova, 
sebi zročeno mladost, druge si z njim bogatil. 
Komej zastavil, rojak, si pero pred praznovajoče 
v zgubo veliko rodu, krivega dokaj zamud, 

v Save derečče valov tam vrtinčinah smrt te zasšči, 
glas ti zapre besedi, 'z rok ti potegne per0« 
Zemlja nemili čuvaj nam zaklad tvoj varuje skopa; 
grobi na tvojem oči materi Slavi rose. 

Niso suh€ nam prijatljam oči, ko se spomnimo tebe, 
ino predragih s teboj tvoje ljubezni darov. 
Seme, ki ti zasejal si ga, že gre v klasje veselo, 
nam in za nami dokčj vnuikam obeta sadu. 

Naj se učenost in im€, čast tvoja, rojak! ne pozabi, 
dokler tebi drago v Kranji slovenstvo živi! 

Nova pisarija 


Učenec 
"De zdej - ko že na Kranjskem vsak pisari, 
že bukve vsak šušmar daje med ljudi, 


ta v prozi, uni v verzih se slepari - 


jaz tudi v trop - ki se poti in trudi, 
ledino orje naše poezije - 


se vriniti želim, se mi ne čudi. 


Prijatelj! uči mene pisarije: 
kako in kaj ušeč se Kranjcam poje, 
odkrij mi proze naše lepotije«' 


Pisar 
"Ak so pisar postati želje tvoje, 
moj zlati uk poslušaj in zastopi, 


zapiši trdno ga v možgane svoje! 


Ak hočeš kaj veljati v našem tropi, 
besed se tujih boj, ko hudga vraga, 
ak kos si temu, koj na prste stopi. 


Naj proza tvoja bo lepote naga, 
Minerve nič ne prašaj, poj posili, 
pisarjam proza bo, in pesem draga. 


Češ biti v kranjskih klasikov števili, 
debelo po gorjansko jo zarobi, 
vsi bomo tvojo čast na glas trobili; 


ak rovtarske vezati znaš otrobi, 
nov Orfej k sebi vlekel boš Slovene, 
in pozen vnuk poroma k tvojmu grobi. 


De kranjšina zaklad ti svoj odklene, 
zapusti ročno mestne mi sosede, 
tri leta pojdi v rovtarske Atene«' 


Učenec 


"Al žlahtne kranjske tam cveto besede, 


kjer govoriti dosti več ne znajo, 
pastirji samski, ko imena čede?" 


Pisar 
"Tam, kjer po stari šegi še drekajo, 
kjer ne zmajejo dost, al nič jezika, 


besed nemškvavcov grdih ne poznajo« 


Učenec 

"O srečne rovte! v vas me iti mika: 
al se bojim, pri rovtarji, pri kmeti, 
de bera besedi ne bo velika." 


Pisar 

"Pečene, ljubček! pišeta na sveti 
nikomur niso v grlo priletele; 
brez truda večno se ne da živeti. 


Besede zrašene, besede zrele, 
ne v rovtah, po planjavi ne kmetije, 
nikjer ne bodo ti na nos visele. 


Poslušaj ga, kako jo on zavije, 
jezika sol, lepota, de le zine, 
in pravo ti vezanje se odkrije. 


Tam puljo besedi se korenine; 
k tem deni konce: ača, išče, uha, 


on, ovka, ovec, druge pritikline, 

to trdno skupej zvari; primaruha! 
lahko boš v kozji rog ugnal Slovence, 
in proti tebi bo Dobrovski - muha 


Učenec 

"O zlati uk! adijo mestne sence! 
Apolon drugi bom jaz sred kozarjov 
si v rovtah pletel neumrjoče vence. - 


Al naše ljudstvo nekdaj ni oltarjov 
Minerve in Apolona imelo, 
od grških, od latinskih so pisarjov 


dobili starši učenost v deželo, 
in z njo besede tuje; - razodeni, 
al saj se bode teh poslužit smelo?" 


Pisar 
"Bog tega varij! po nobeni ceni, 


jezika našga z njimi ne ognusi!" 


Učenec 

"Sej tudi drugi to store Sloveni; 
sej vemo, de turčuje Srb, de Rusi 
tatdrijo, Poljak de francozuje, 


de včasih vrli Ceh nemškvati musie" 


Pisar 

"Lej, v knjigah njih je tolkanj ljuljke tuje 
med lepo, čisto slavšno zasejane, 

de je noben purist več ne izruje; 


al bukev naše kranjšne spakedrane 


pešičico denimo na ognjiše, 


prerojen Fenis čist de 'z ognja vstane," 


Učenec 

"Čemu b6 nam, prašam, prazno pogoriše? 
Al mutasti počakamo zijali, 

de 'z njega zrase novo besediše?" 


Pisar 

"Slovensko ljuljko bomo rešetali, 
hranili dobro zrno, in kar zmanjka, 
iz svojih bomo to možgan dodali«' 


Učenec 

"Te čudne zmesi starega ostanka 

in iz novink Slovenec v Koratani, 

ne bo razumel Štajerc, ne Ljubljanka« 


Pisar 
"Gorjačarji, tatovi in cigani 
po svojem govor€8; koga za silo 


nam v bukvah jezik svoj imeti brani?" 


Učenec 
"Gorjačarsko, cigansko kaj berilo 
bo čudno vam pisarjam pomagalo, 


ak bo se vse drugači govorilo; 


sami svoj uk spoštujete premalo, 
več tujk c'lo tebi, ne zameri, uide, 
zakaj bi se jih moje žnablo balo?" 


Pisar 

"To govori se, kar na jezik pride 
EB , dJ p , 

pogovor, ko na ušesa več ne bije, 


ko zjutrejna megla se v nič razide; 


kar v bukvah je natisnjenga, upije, 
to, bratec! med učene gre lingviste, 


in priča od jezika lepotije. 


Slovenci bodo brali bukve čiste, 
ak nas ne hval'jo, naj me vzame zlodi 
Cel svet posnemal kranjske bo puriste. 


Kar nočte vi umeti k svoji škodi, 
kar ne dopade vaši slepi buči, 
častili bodo pozni to narodi«' 


Učenec 

"Prižgal si, mojster! žark mi nove luči; 
na delapust de sodnega jaz dneva 
slovim, še to, kaj pel bom, me podučil!" 


Pisar 

"Horacij dulce et utile veleva, 
kaj prida sliš'jo ušesa naše rade; 
nam utile je zrno, dulce pleva«' 


Učenec 

"Romance zdej pojejo in balade, 
tragedija se tudi nam obeta, 
sonete slišim peti pevce mlade«' 


Pisar 
"Od mene pesem vsaka je prekleta; 
ki nima prav slovenskega imena, 


naj še tako prijetno bo zapeta. 


Ljubezen poje pevcov teh Kamena, 
jeziku dela ino srcu rane, 


v grdobe strela treši naj ognjena! 


Balade od čebelice zasrane, 
de bi se t€ med nami zamorile, 


tragedije ostale nam neznane! 


de bi Kranjice strupa 'z njih ne pile, 
ljubezni sladke, ki srce zapelje, 
bi z Romejovo Juljo ne čutile!" 


Učenec 

"Res škoda bi bilo, zdej od nedelje 

do druge šestkrat se srce uname, 

je šega, de kdor pride pred, pred melje!" - 


Pisar 
"Balade pet je mlatva prazne slame, 
je reč pohujšljiva in zapeljiva; 


Lenoro bere naj, kdor ne verjame. 


Romanca je s tragedijo škodljiva, 
teh in sonetov in zdravljic ne piši, 


sovraži vse t€ muza sramežljiva. 


Poj rajši to, kar treba je pri hiši, 
za hleve treba, treba je na polji, 
poj to, kar kmet in meščan s pridam sliši« 


Učenec 

"Bog ti zaplati uk, po tvoji volji 
bom pel; gosence kaj na repo varje, 
kak prideluje se krompir narbolji; 


kako odpravljajo se ovcam garje, 
preganjajo ušivim glavam gnide, 


loviti miš' učil bom gospodarje«' 


Pisar 
"O, zlati vek zdej muzam kranjskim pride!" 

Prva ljubezen 


Že miru srčnemu nevarne leta, 
mladosti leta so slovo jemale; 
domače sem lep€ poznal dekleta, 
dežel sem tujih videl hčere zale; 
bila srca ni prostost men' odvzeta, 
že so prevzetne misli mi vstajale, 

de mal, al nič ljubezen ne opravi, 
pri temu, ki se trdno v bran ji stavi. 


Prišla lepote rajske je devica, 

de videl bi ne bil podobe njene! 
Rudeči zor osramote nje lica, 

in nje oči nebeških zvezd plamene, 
nikdar več zdrav ne bo, ki ga pušica 
pogleda bistrega v srce zadene. 

Kdo znal popisat ust bi ljubeznivost, 
nedolžnih prs snega kdo zapeljivost! 


Namest iskat zavetje v trumi gosti, 
ko nji podobna stala je pred mano, 

ki je od nje na zadnji petek v posti. 
Petrarkovo bilo srce užgano, 
pogleda njenga užival sem sladkosti, 
dokler, de je srce dobilo rano, 

ki peče noč in dan me brez hladila, 
ki ni dobiti ji nikjer zdravila. 


Ne omeč€ je lica obledene, 

ne pesem žalostnih glasovi mili, 
in ne oči od spanja zapušene, 

solze ne, ki teko iz njih posili. 
Veselje, mir zbežala sta od mene, 
obup topi srce, ker se ne usmili. — 
Tako, kdor misli trdno stati, pade, 
nevarno gledat je dekleta mlade. 


Zatorej, komur mar je prostost zlata, 
cvetečih deklic naj ne ogleduje! 
Bila miru sta men' očesa tata, 

na svoje naj poglede skrbno čuje; 
oči odpro ljubezni dur' in vrata, 
skoz tč se naša pamet premaguje. 
Kdor mene noče bogat, sam bo zvedel, 
v nesreče moje reva bo zabredel. 

Slovo od mladosti« 


Dni mojih lepši polovica kmalo, 
mladosti leta! kmalo ste minule; 
rodile ve ste meni cvetja malo, 

še tega rož'ce so se koj osule, 

le redko upa sonce je sijalo, 
viharjov jeze so pogosto rjule, 
mladost! vunder po tvoji temni zarji 
serce britko zdihuje, Bog te obvarji! 


Okusil zgodej sim tvoj sad, spoznanje! 
Veselja dokaj strup njegov je vmoril: 
sim zvedil, de vest čisto, dobro djanje 
svet zaničvati se je zagovoril, 
ljubezen zvesto najti, kratke sanje! 
zbežale ste, ko se je dan zazoril, 
Modrost, pravičnost, učenost, device 


brez dot žalvati vidil sim samice. 


Sim vidil, de svoj čoln po sapi sreče, 
komur sovražna je, zastonj obrača, 
kak veter nje nasproti temu vleče, 
kogar v zibeli vidla je berača, 

de le petica da ime sloveče, 

de človek toliko velja, kar plača. 
Sim vidil čislati le to med nami, 


kar um slepi, z goljfijami, ležami! 


Te vidit, gerji viditi napake, 

je sercu rane vsekalo kervave; 
mladosti jasnost vunder misli take 

si kmalo iz serca spodi in glave, 
gradove svitle zida si v oblake, 
zelene trate stavi si v pušave, 

povsod vesele lučice peržiga 

ji up goljfivi, k njim iz stisk ji miga. 


81 


Ne zmisli, de dih perve sap'ce bode 
odnesel to, kar misli so stvarile, 
pozabi koj nesreč prestanih škode, 
in ran, ki so se komej zacelile, 
dokler, de smo brez dna polnili sode 
'zuč€ nas v starjih letih časov sile. 
Zato, mladost! po tvoji temni zarji 
serce zdihvalo bo mi, Bog te obvarji! 

Glosa 


"Slep je, kdor se s petjam vkvarja, 


Kranjec moj mu osle kaže; 
pevcu vedno sreča laže, 


on živi, umrje brez dnarja«" 


Le začniva pri Homeri, 

prosil reva dni je stare; 

mraz Ovidja v Pontu tare; 
drugih pevcov zgodbe beri: 

nam spričuje Alighieri, 

kako sreča pevce udarja; 

nam spričujeta pisarja 
Luzijade, Don Kihota, 

kakošne Parnasa pota - 

slep je, kdor se s petjam vkvarja. 


Kaj Petrarkov, kaj nam Tasov 
treba pevcov je prijetnih? 
slišim od butic neukretnih 
prašat zdanjih, prednjih časov. 
Komur mar prijetnih glasov 
pesem, ki. pojo Matjaže, 

boje krog hrvaške straže, 

mar, kar pevec pel Ilirje, 

mar Čebel'ce roji štirje, 
Kranjec moj mu osle kaže. 


Lani je slepar starino 

še prodajal, nosil škatle, 
meril platno, trak na vatle, 
letos kupi si grajšino. 

Naj gre pevec v daljno Kino, 
še naprej se pot mu kaže, 
naj si s tinto prste maže, 

naj ljubezen si obeta, 
vneti lepega dekleta, 


pevcu vedno sreča laže. 


Vender peti on ne jenja; 
grab'te dnarje vkup gotove, 
kupovdjte si gradove, 

v njih živite brez trpljenja! 
Koder se nebo razpenja, 
grad je pevca brez vratarja, 
v njem zlatnina čista zarja, 
srebrnina rosa trave, 

s tem posestvam brez težave 


on živi, umrje brez dnarja. 

Zabavljivi napisi 


CO > O 


Predgovor in zagovor 


Ferjunt - summos fulmina montesS« 
Naj misli, kogar bi pušice te zadele, 
de na visoki vrh lete iz neba strele. 


Vzrok nezlatega veka 


Prišli bi že bili Slovencam zlati časi, 


ak klasik bil bi vsak pisar, kdor nam kaj kvasi. 
Novi Pegazus 


»Višnjani! kam ste svojga polža djali?« 


»Za PEgaza smo pevcam ga prodali.« 
Cebelice pušičarjam 


Ko vsaka ni žival lisica, 


tak vsaki ni napis pušica. 
Cebelice pravljičarjam 


Pravljica po Ezop' od vas zapeta, 
več nima slasti, kakor jed pogreta. 

Cebelice šestomerjovcam 


Ak kdo v heksametru namest spondeja, 
al daktila posluži se troheja, 
ne ve, kam se cezure dejo, 


on vprega Pegaza v galejo. 
Cebelice pesmam brez sinc 


»Brez cetov teče vir mu Hipokrene, 
in esov v pesmah njega najti ni'« 
»Zatorej nimajo nobene cene, 

zato so pesmi tiste brez solj.« 


Čebelice pevcam letnih časov 


Kdor govoriti kaj ne ve, 
on vreme hval' al toži; 
kdor pevcov peti kaj ne ve, 
od letnih časov kroži« 


Lesničnjeku in Levičnjeku 


Kako bi neki sladke pel Lesničnjek! 
Kako bi neki prave pel Levičnjek! 


Pred pevcu, potlej homeopatu 


Popred si pevec bil; zdaj si homeopat; 
popred si časa bil, zdaj si življenja tat. 

Čebelarju 


Zakaj pač muhe moj lovi Kastelic? 
Prodajat' misli jih namest čebelic. 


Vodnik 


Preblečen sem menišič bil, 
in rad sem pel, še rajši pil. 


Ravnikarju 


Gorjancov naših jezik potujčvavši 


si kriv, de kolne kmet, molitve bravši. 
Abecedarju 


Slovenci! ako čakate slovarja, 
ne čakajte ga od abecedarja. 


Ahaceljnovim pesmam 


Ne čudi se, neslane 
de pesmi bodo brane, 
lej, pure vabi; »puri, puri!« 


in božje volke: »šuri, muri!« 
Nekim pevcam duhovnih pesem 


Res je duhovna, in res pesem ni vaša duhovna, 


duh praznote ki ima, božjega prazna duha. 


Krempeljnu 


Nisi je v glavo dobil, si dobil le slovenšino v kremplje; 
duh preonemčeni slab, voljni so kremplji bili. 


Novičarjam 
Tat, rokomavh govori jezik drugim neumeten, 
marska po hlevi diši tvoja beseda, kmetavs! 


Lepši bil6 bi berilo novic rokodelsko-kmetijskih, 
ako rokovnjaške in manj bi kmetavske bile. 


Kopitar 


Nosil učeno glavo s častjo sem vseh premagavec; 
mrt in ošabnost ste zmagale mene same. 


Daničarjam 


»GAj daničar, daničarska druhal? svoj pišejo jezik, 


slavšine ti južnih so janičarji dežel.« 
Dobrovski 


»Prijatelj! ki 'z sveta prideš, mi povej po pravici,« 
Dobrovius modrost praša Kopitarjovo: 

»A] Dubrovničanov, srbski, al mdr voli hrvaški 
jezik pišejo Gaj, Gaja goreča druhdl?« 

Bahači četvero bolj množnih Slave rodov 


Čeh, Poljak in llir, Ris svoj 'zobraziti jezik, 

njih le mogočni ga rod ima pravico pisat; 

Beli Hrovat, Rusnjak ne, Slovak ne, s Slovenci ne drugi, 
tem gre, Slave pesam, lajati, tace lizat. 


Narobe Katon 


Od druigih manjši in časten manj rod je slovenski, 
lakota slave, blaga, vleče pisarja drugam. 
Victrix causa Diis placuit, sed victa Catoni; 
Stanko, Slovencov vskok, Vraz si narobe Katon. 


Pričujoče poezije 


Sme nekaj nas, ker smo Prešernove, biti prešernih; 
pesem kaže dovolj, kak je naš oče krotak. 


89 


GAZELE 


Ka si 


Pesem moja je posoda tvojega imena 


Pesem moja je posoda tvojega imena, 

mojega srca gospoda, tvojega imena; 

v nji bom med slovenske brate sladki glas zanesel 
od zahoda do izhoda tvojega imena, 

na posodi v zlatih črkah slava se bo brala 

od naroda do naroda tvojega imena; 

'z nje svetloba bo gorela še takrat, ko bova 
unstran Haronov'ga broda, tvojega imena. 

Bolj ko Delije, Korine, Cintije al Lavre 

bi bilo pozabit škoda tvojega imena. 

Oči sem večkrat prašal, ali smem 


Oči sem večkrat prašal, ali smem 
ljubiti te; odgovora ne zvem. 

Od deleč gledaš, draga! me prijazno; 
prevzetno vihaš nos, ko mimo grem. 
Ak v tebe so obrnjeni pogledi, 
odtegneš precej svoj obraz očem; 

al, ak dekleta druge ogledujem, 
zakriti jeze ni ti moč ljudem. 

Tako, al ljubiš me, al me sovražiš, 
kak bi ti ustregel, siromak ne vem. 

Zalostna komu neznana je resnica, de jo 


ljubim 


Žalostna komu neznana je resnica, de jo ljubim, 

v pesmih mojih vedna, sama govorica, de jo ljubim. 
Ve že noč, ki bridko sliši zdihovati me brez spanja, 
ve že svitla zarja, dneva porodnica, de jo ljubim. 
Ve že jutro, ve že poldne, ve že mračni hlad večera, 
tiho tožbo mojga bledga, velga lica, de jo ljubim. 
Prebival'ša mojga stenam, mirni je samoti znano, 
tudi nepokčju mesta ni novica, de jo ljubim. 

Ve že roža, ki pri poti, koder draga hodi, rase, 

ve že, ki nad potjo leta tica, de jo ljubim. 

Ve že mokri prag nje hiše, vsaki kamen blizo njega, 
ino ve, ki mimo vodi me stezica, de jo ljubim. 

Ve že vsaka stvar, kar vedet in kar slišati od mene, 
in verjeti noče draga mi devica, de jo ljubim. 


93 


Draga! vem, kako pri tebi me opravljajo 


ženice 


Draga! vem, kako pri tebi me opravljajo ženice, 
pravjo, de v ljubezni moji ni bilo nikdar resnice, 
kak si brusijo jezike, in ti štejejo na prste 

pri kofeti, kar jih nisem, kar sem ljubil jih, device; 
al poslušaj mojo spoved, rekla boš, de sem nedolžen, 
de le sama ti si kriva, ak je v temu kaj krivice: 
dokler ne cvete še roža, so v časti pri nas vijolce, 
zvončike, marjetce, druge tudi čislamo cvetlice. 
Kdor ni slišal nikdar pesti sladkih pesem Filomele, 
rad poslušal bo strnade, šinkovce in druge tice. 

Al je moč na prvi prostor jo v zbiralših posaditi, 
moč ji prvo čast skazdti, ako v njih je ni kraljice? 
Pred dekleta so imele, al kar ti cveteš med njimi, 
vseh lepot nobena nima nam dopasti več pravice. 

To pomisli, ne zameri, de kar sonce sem zagledal, 
od oči so tudi meni se uzdignile temnice. 

Med otroci si igrala, draga! lani - čas hiti 


Med otroci si igrala, draga! lani - čas hiti; 

letos že unemaš srca po Ljubljani - čas hiti. 
Koder hodiš, te mladenči spremljajo z očmi povsod, 
satelitov trop nam zvezde kraj oznani - čas hiti. 
Zdej je Hanibal pri Kanah, premagavec tvoj obraz, 
naše srca Rim ostrašen, ne ustrahvani - čas hiti. 
Deklica prevzetna! zmisli, kak je kratek vsaki cvet, 
de začne se leto starat že v srpani - čas hiti. 
Pevca ubozega usliši, ki ga ranil tvoj pogled, 
pred ko starost bo Mahšon njega rani - čas hiti, 
De Helenina lepota, toljkanj mož pred Trojo smrt 
ni pozabljena, le pesem sama brani - čas hitti.« 

Al bo kal pognalo seme, kdor ga seje, sam ne 
ve 


Al bo kal pognalo seme, kdor ga seje, sam ne ve; 
kdor sadi drevo, al bode zredlo veje, sam ne ve. 
Se pod stropam neba trudi let' in dan nomad; 

al pa konec leta bode kaj prireje, sam ne ve. 

In kupec po sveti hodi, al pa kaj dobička bo, 

za blago kadar gotove dnarje šteje, sam ne ve. 

In vojšak, ki ga trobenta vabi med kanonov grom, 
kaj plačilo bo vročine, ran in žeje, sam ne ve. 
Lej! tak pevec teh gazelic, al jih bereš ti, al ne, 
al pri njih srce ledeno se ogreje, sam ne ve. 

In al veš, de ti ga vnemaš, ti mu pevski ogenj daš, 
al se smel bo razodeti saj pozneje, sam ne ve. 

Kdor jih bere, vsak drugači pesmi moje sodi 


Kdor jih bere, vsak drugači pesmi moje sodi; 
eden hvali in spet drugi vpije: »fej te bodi!« 
Ta veli mis poj sonete; tini: poj balade; 

tretji bi bil bolj prijatelj Pindarovi odi. 

Bo prijeten morebiti temu glas gazelic; 

Uni bo pa rekel: kaj za Vodnikom ne hodi? 
Razujzdanim bodo moje pesmi prenedolžne; 

al tercjalke poreko, de jih je vdihnil zlodi. 
Jaz pa tebi sami, draga! želel sem dopasti, 
drugih nisem prašal, kaj se jim po glavi blodi. 

SONETJE 


Ka si 


Očetov naših imenitne dela 


Očetov naših imenitne dela, 

kar jih nekdanjih časov zgodba hrani: 
kako Metulum se Avgustu brani, 

kaj je do zdej Ljubljana doživela; 


kak vere bramba je bila dežela, 
kako pri Sisku Kolpe so pijani 
omagali pred Kranjci Otomdni, 
vam bo Homerov naših pesem pela. 


Preslabe peti boje vam sloveče, 
pojo Kranjic lepoto moje strune, 
in tvojo čast, neusmiljena devica! 


Pojo ljubezni moje vam nesreče, 
kakovi revež je, ki ga presune 
'z oči nebeških vržena pušica. 


Vrh sonca sije soncov cela čeda 


Vrh sonca sije soncov cela čeda 

po neba svitlih potih razkropljena; 
od sonca, ljubga svojga, zapušena 
jih zemlja celo noč z veseljam gleda: 


ko se zlati oblakov truma bleda, 

nazaj pripelje zarja ga rumena, 

tak zemlja je v ljubezni vsa zgubljena, 
de vanje ne obrne več pogleda. 


Kar zvezd nebo deklet ima Ljubljana; 
rad ogledujem vas cvetečolične, 
ljubljanske, ljubeznive gospodične! 


Al dragi taka moč je čezme dana, 
de pričo nje sem slep za vse device, 
zamaknjen v mil' obraz srca kraljice. 

Tak kakor hrepeni oko čolnarja 


Tak kakor hrepeni oko čolnarja 
zagledat vajni zvezdi, Dioskuri! 
kadar razgraja piš ob hudi uri, 
ko se tepo valovi, grom udarja — 


zakaj, ak vajnih zvezd zasije zarja, 
vetrovam Eol koj zaklene duri, 

po morji, po razjasnjenem azuri 
kraljuje mir, potihne šum viharja — 


tak, draga deklica! zvezd tvojih čakam, 
tako in bolj še čakam hrepeneče, 
oči zagledat tvojih svitle žarke; 


zakaj, ak ti reko bežat oblakam, 
ak še tak6 vihari jeza sreče, 
nebo se k86j zvedri krog moje barke. 

Dve sestri videle so zmoti vdane 


Dve sestri videle so zmoti vdane 
oči: bilo dekle je nizko ena, 

bila je druga njij visoka žena, 
obe lepote cvet, in čast Ljubljane. 


Pobegnil tak sem, kakor srna plane 

od lovcov v prejšnjih časih ostreljena; 
ko spet se strelcov truma ji zelena 
prikaže in jo spomni stare rane. 


Ak prašate, od kod strahota taka? 
ranila mene z ojstro sta pušico, 
Kupido strelec, mati z njim njegova. 


Ta dva sem mislil videti bogova: 
za Amorja sem manj imel sestrico, 
bila je veči Veneri enaka. 

Kupido! ti in tvoja lepa starka 


Kupido! ti in tvoja lepa starka, 

ne bota dalje me za nos vodila; 

ne bom pel vajne hvale brez plačila 
do konca dni, ko siromak Petrarka. 


Dovolj je let mi že napredla Parka; 
koga mi je prinesla pevska žila? 
Nobena me še ni deklet ljubila, 

kadil ne bom več vaju brez preudarka, 


Obeti vajni so le prazne šale; 
sit, nehvaležnika! sem vajne tlake; 
te leta, ki so meni še ostale, 


cel dan iz pravd koval bom rumenjake, 


zvečer s prijatlji praznil bom bokale, 
preganjal z vinam bom skrbi oblake. 

Je od vesel'ga časa teklo leto 


Je od veselga časa teklo leto, 

kar v Betlehemu angelcov hozana 
je oznanila, de je noč končana, 
dvakrat devetsto triintrideseto. 


Bil velki teden je; v soboto sveto, 

ko vabi molit božji grob kristjana, 

po cerkvah tvojih hodil sem, Ljubljana! 
v Trnovo, tje sem uro šel deseto. 


Trnovo! kraj nesrečnega imena; 
tam meni je gorje bilo rojeno 
od dveh očesov čistega plamena. 


Ko je stopila v cerkev razsvetljeno, 


v srce mi padla iskra je ognjena, 


ki ugasnit se ne da z močjo nobeno. 

Sonetni venec 


CO > O 


Sonetni venec 


1 


Poet tvoj nov Slovencem venec vije, 


'z petnajst sonetov ti tako ga spleta, 


de magistrale, pesem trikrat peta, 


vseh drugih skupaj veže harmonije. 


Iz njega izvira, vanjga se spet zlije 
po vrsti pesem vsacega soneta; 
prihodnja v prednje koncu je začeta; 
enak je pevec vencu poezije: 


Vse misli zvirajo 'z ljubezni ene 
in kjer ponoči. v spanju so zastale, 


zbude se, ko spet zarja noč prežene. 
Ti si življenja moj ga magistrale, 


glasil se 'z njega, ko ne bo več mene, 
ran mojih bo spomin in tvoje hvale. 

2 


Ran mojih bo spomin in tvoje hvale 
glasil Slovencem se prihodnje čase, 
ko mi na zgodnjem grobu mah porase, 
v njem zdanje bodo bolečine spale. 


Prevzetne kakor ti dekleta zale, 

ko bodo slišale teh pesmi glase, 
srca železne djale preč opšse, 
zvesto ljubezen bodo bolj spošt'vale. 


Vremečna bodo Kranjcem se zjasnile, 
jim milše zvezde kakor zdaj sijale, 
jim pesmi bolj sloveče se glasile; 


vendar te bodo morebit' ostale 
med njimi, ker njih poezije mile 
iz srca svoje so kali pognale. 

Iz srca svoje so kali pognale, 
ki bolečin molčati dalj ne more; 
enak sem pevcu, ki je Leongre 
pel Estijanke imenitne hvale. 


Das' od ljubezni usta so molčale, 
ki mu mračila je mladosti zore, 
ki v upu nič imela ni podpore, 


skrivaj so pesmi jo razodevale. 


Želja se ogenj v meni ne poleže, 
das upa tvoj pogled v srce ne vlije, 


strah razžaliti te mi jezik veže. 
Bridkost, k' od nje srce več ne počije, 


odkrivajo njegove skrivne teže 
mokrocveteče rož'ce poezije. 

Mokrocveteče rož'ce poezije 
očitajo to, kar se v prsih skriva. 
Srce mi je postalo vrt in njiva, 
kjer seje zdaj ljubezen elegije. 


Njih sonce ti si. V oknu domačije 

ne da te najti, luč ti ljubezniva, 

v gledišču, na sprehodih sreča kriva, 
ne v krajih, kjer plesavk vrsta se vije. 


Koliko kratov me po mestu žčne 
zagledat' tebe želja; ne odkrije 


se meni obraz lepote zaželčne. 
V samoti iz oči mi solza lije, 


zatorej pesmi tebi v čast zložčne 


iz krajev niso, ki v njih sonce sije. 

Iz krajev niso, ki v njih sonce sije, 
kjer tvoje milo se oko ozira, 

kjer vsa v pogledu tvojem skrb umira, 
vseh bolečin se pozabljivost pije; 


kjer se veselje po obrazu zlije, 
kjer mine jeza notranj'ga prepira, 
kjer petje 'z polnega srca izvira, 
zbude se v srcu sladke harmonije. 


Kjer poroščno od ljubezni čiste, 
kali, kar žlahtnega je, žene zale, 
ko, ki budi dih pomladanski liste, 


od tamkaj niso pesmi tvoje hvale, 
pomladi srečne, blagodarne tiste 
cel čas so blagih sapic pogreš'vale. 

Cel čas so blagih sapic pogreš'vale, 
od tebe, drage deklice prevzetne, 
prinesle niso božicam prijetne, 

ki bi bila jih oživila, hvale. 


Bile so v strahu, da boš ti, da zale 
Slovenke, nemško govorit' umetne, 
jih boste, ker s Parnasa so očetne 


dežele, morebiti zanič'vale. 


Kamene naše, zapuščene bož'ce, 
samice so pozabljene žal'vale, 
le tujke so častile Kranjcev množ'ce. 


Cvetlice naše poezije stale 


do zdaj so vrh snežnikov redke rož'ce, 
obdajale so utrjene jih skale. 

Obdajale so utrjene jih skale, 

ko nekdaj Orfejovih strun glasove, 
ki so jim ljudstva Tracije surove 
krog Hema, Rodope bile se vdale. 


De bi nebesa milost nam skazale! 
otajat' Krajna našega sinove, 

njih in Slovencov vseh okrog rodove, 
z domačmi pesmam' Orfeja poslale! 


De bi. nam srca vnel za čast dežele, 
med nami potolažil razprtije, 
in spet zedinil rod Slovenš'ne cele! 


De b' od sladkote njega poezije 
potihnil ves prepir, bile vesele 
viharjov jeznih mrzle domačije! 


111 


8 


Viharjov jeznih mrzle domačije 

bile pokrajine naše so, kar, Samo! 
tvoj duh je zginil, kar nad tvojo jamo 
pozabljeno od vnukov veter brije. 


Obložile očetov razprtije 
s Pipinovim so jarmom sužno ramo 
od tod samo krvavi punt poznamo, 


boj Vitovca in ropanje Turčije. 


Minuli sreče so in slave časi, 
ker vredne dela niso jih budile, 
omolknili so pesmi sladki glasi, 


Kar niso jih zatrle časov sile, 
kar raste rož na mladem nam Parnasi, 


izdihljeji, solze so jih redile. 

Izdihljeji, solze so jih redile 

s Parnasa mojga rožice prič'joče: 
solze 'z ljubezni so do tebe vroče, 
iz domovinske so ljubezni lile. 


Skeleče misli, de Slovenec mile 
ne ljubi matere, vanj upajoče, 
de tebe zame vneti ni mogoče, 


z bridkostjo so srce mi napolnile. 


Želje rodile so prehrepeneče, 
de s tvojim moje bi ime slovelo, 
domače pesmi milo se glaseče; 


želje, de zbudil bi Slovenš'no celo, 


de bi vrnili k nam se časi sreče, 
jim moč so dale rasti neveselo. 

10 


Jim moč so dale rasti. neveselo, 
ko zgodnja roža raste, zapeljana 
od mlad'ga sonca kopnega svečana, 
ak' nekaj dni se smeja ji veselo; 


al nagne žalostno glavico velo, 
megla k' od burje prileti prignana 
in pade iz nebes strupena slana, 
pokrije sneg gor€ in polje celo. 


Sijalo sonce je podobe zale, 
pogleda tvoj'ga pil sem žarke mile, 
ljubezni so cvetlice kal pognale. 


Nad žarki sonca so se te zmotile, 
na mrazu zapuščene so ostale, 


ur temnih so zatirale jih sile. 

Ur temnih so zatirale jih sile 
vse pevca dni, ki te ti pesmi poje; 
obup, življenja gnus začela boje, 
Erin'je vse so se ga polastile. 


Ko v veži je Orest Didne mile 
zadobil spet bil zdravje duše svoje, 
tak bi bile se od ljubezni tvoje 
vmirile prsi, lica se zjasnile. 


Zbežale so te sanje kratkočasne, 
bilo blisk nagel upanje je celo, 
ki le temnejši noč stori, ko ugasne. 


Od tod ni več srce bilo6 veselo; 
kako bile bi poezije jasne! 
Lej, torej je bledo njih cvetje velo! 

Lej, torej je bled6 njih cvetje velo 
in redke so in slabe, nebogljene, 
v zideh tak podrtije zapuščene 


rasejo včasih rože neveselo, 


ki jim kropiv krdelo rejo vzelo 

in kar nežlahtnih zelišč kal tam žene; 
ali ak' v gredice vrta jih zelene 

kdo presadi, cvetejo koj veselo. 


Tak' blizu mojiga bi srca kraljice, 
bi blizu tebe, sonca njih, dobile 
moč kvišku rasti poezij cvetlice; 


ak' hočeš, da bi zaljši cvet rodile, 


veselo vele vzdignile glavice, 


jim iz oči ti pošlji žarke mile! 

Jim iz oči ti pošlji žarke mile, 
mi gledati daj lic svetlobo zorno! 
Le nji teme kraljestvo je pokorno, 


samo njo bdgajo viharjev sile. 


Skrbi verige bodo odstopile, 
odpadlo bo železje njih okorno, 

s preblago tvojo pomočjo podporno 
vse njih se rane bodo zacelile. 


Zjasnilo se mi bo spet mračno lice, 
spet upanje bo v srcu zelenelo 
in ustom dalo sladke govorice; 


na novo bo srce spet oživelo, 
v njem rasle jasnih poezij cvetlice 
in gnale bodo nov cvet bolj veselo. 

14 


In gnale bodo nov cvet bolj veselo, 
ko rože, kadar mine zima huda 

in spet pomlad razklada svoja čuda, 
razsipa po drevesih cvetje belo. 


In toplo sonce vabi ven čebelo, 

pastir rumene zarje ne zamuda, 

v grmovju slavček poje spet brez truda, 
veselje preleti naturo celo. 


O, vem, da niso vredne take sreče, 
od straha, da nadležne poezije 
bi ne bile ti, mi srce trepeče« 


Naj pesmi milost tvoja vsaj obsije, 
ki iz njih, hladiti rane si skeleče, 
poet tvoj nov Slovencem venec vije. 

Magistrale 


Poet tvoj nov Slovencam venec vije, 
Ran mojih bo spomin in tvoje hvale, 
Iz srca svoje so kali pognale 
Mokrocveteče rož'ce poezije. 


Iz krajov niso, ki v njih sonce sije; 
Cel čas so blagih sapic pogrešvale, 
Obdajale so utrjene jih skale, 
Viharjov jeznih mrzle domačije. 


Izdihljeji, solzč so jih redile, 
Jim moč so dale rasti neveselo, 
Ur temnih so zatirale jih sile. 


Lej! torej je bledo njih cvetje velo, 
Jim iz oči ti pošlji žarke mile, 
In gnale bodo nov cvet bolj veselo. 


119 


Ni znal molitve žlahtnič trde glave 


Ni znal molitve žlahtnič trde glave, 
ko t€ začetek, v kteri poje hvala 

se nje, ki mati božja je postala, 

kar znal, je vedno molil 'z misli prave. 


Ko znebil duh se trupla je težave. 
legenda pravi, da je roža zala 
z njegovega srca skoz grob pognala 


z napisom zlatih črk »Marija ave!« 


Od zora, da se nagne dan z večeri 
glasi ponoči pesem se ognjena 
le tebi, scer nobene Eve hčeri: 


Da pred, ko ugasnila moč plamena, 
je z srca zrastel venec,ne zameri, 
ki nosi črke tvojega imena! 

Sanjalo se mi je, de v svetem raji 


Sanjalo se mi je, de v svetem raji 
bila sva srečna tam brez zapopadka; 
bila je preč življenja doba kratka, 


zxv 


kjer me od tebe loč'jo časi, kraji. 


Sedela z Lavro ti si sestra mlaji, 
pred vama je bila dni prejšnjih pratka, 
bila med vama govorica sladka, 


kako slovela ktera je od vaji. 


In tam na tehtnico svetga Mihela 
s Petrarkam djala sva sonete svoje, 
visoko moja skled'ca je zletela. 


Pridjala čednosti. sva nje in tvoje 


vsak svojim pesmam, in skodela 
njega bila ni niž' od skledce moje. 

Velika, Togenburg! bila je mera 


Velika, Togenburg! bila je mera 
trpljenja tvojga; moje ga premaga: 
nazadnje omeči se tvoja draga, 


ti vsak dan okno celice odpera. 


Od zora srečen upaš do večera, 
de bo vidjoča nje podoba blaga, 
in ko ti že priteče smrtna sraga, 


se še zaupljiv k nji pogled ozera. 


V nebesih nje oči jaz videt menim, 
kadar predrznem vanje se ozreti, 


dva jezna keruba z mečam ognjenim. 
De bi ne žalil je v vednem trepeti, 


bežim jaz revež pred pogledam njenim; 


noben mi žark v življenja noč ne sveti. 

Bilo je, Mojzes! tebi naročeno 


Bilo je, Mojzes! tebi naročeno, 
peljati v Kanaan krdelo Juda; 

ak srečna pride, pride ura huda, 
zamišljen si v to opravilo eno« 


Od deleč vgledaš zemljo zaželeno; 
povrnjena veselja je zamuda, 

in plačane so pota polne truda, 
srce otrpne ti razveseljeno. 


Pet' ljubeznivost tvojo in lepoto, 
je moj poklic, in samo opravilo, 
dokler me v groba poneso temnoto; 


ak gledat smem obličje tvoje milo, 
za žalostnih noči in dni samoto 
mi dano je obilno povračilo. 

Na jasnem nebi mila luna sveti 


Na jasnem nebi mila luna sveti, 
kjerkoli žarki nje so zasijali, 
pozimi se snega, ledu kristali, 
demanti rose bliskajo poleti. 


Vsi čudeži noči so razodeti, 
stori svetila moč brez te, ki pali, 
de luna jih ko sonce ne razžali, 
de nenevarna je stvarem na sveti. 


Ne bojte pesem se, ki jih prepeva 
tvoj pevec, ti, tvoj ljubi, tvoja mati! 
in ki jih pel do zadnjega bo dneva. 


Brez te moči, ko lune žarki zlati, 
se v njih le tvoja cena razodeva, 
pred njimi noče led srca bežati. 

Marskteri romar gre v Rim, v Kompostelje 


Marskteri romar gre v Rim, v Kompostelje, 
Al tje, kjer svet' Anton Jezusa varje, 
Trsat obiše, al svete Lušarje 

Enkrat v življenji, al Marijno Celje. 


V podobah gledat hrepeni veselje 
Življenja rajskega. Sled sence zarje 
Unstranske glorje, vtisnjeni v oltarje 
Ljubezni verne ohladi mu želje. 


Ah, tak podobo gledat me device, 
Nebeške nje lepote senco, sanje 
Goljufne, v kterih komej sled resnice, 


Ukaz želj vleče v tvoje domovanje; 


Srce obupa manj mor€ pušice, 


Ur krajši tek, tam milši prs zdihvanje. 


125 


Zgodi se včasih, de mohamedani 


Zgodi se včasih, de mohamedani, 
praznujejo budisti v daljni Kini, 
al ljudstva, kjer šopirjo se bramini, 


en dan z med njimi ujetimi kristjani. 


Veselje unih glasen hrup oznani, 
pojo trobente, pišel k tamburini; 
obhajajo v srca ga globočini 

v samotnih kotih ti z nočjo obdani. 


Bil je tvoj god, glasno so strune pele, 
obhajali so s petjam ga in plesam 
prijatlji in prijatljice vesele; 


jaz praznoval sem z mokrim ga očesam, 


v samoti so za srečne dni puhtele 
iz polnega srca želje k nebesam. 

Oči bile pri nji v deklet so sredi 


Oči bile pri nji v deklet so sredi, 
govor'le usta le od nje so hvale, 
roke posili nje ime pisale, 
hodile so noge le po nje sledi. 


Prepovd sem dal jim: vbogali pogledi, 
molčale usta od podobe zale, 

mir dale so roke, noge ravnale 

po rok, ust in oči so se izgledi. 


Brez upanja ljubezni v svoji zmoti, 
ki se mi pogasiti v srci noče, 
tako sem dolgo stavil se nasproti. 


Ne bagajo me misli, želje vroče, 


drevesam, hišam, rekam, hribam, poti. 


do nje ni njim zastaviti mogoče. 

Kadar previdi učenost zdravnika 


Kadar previdi učenost zdravnika, 
de smrti odvrniti ni mogoče, 

ne brani jest in piti mu, kar hoče, 
z grenkotami ne sili več bolnika. 


Ko je viharjov sila prevelika, 
togota njih se potolažit noče, 
kamor val žene čoln, obupajoče 
leteti ga puste roke brodnika, 


Ne bom več tebe pil, solz grenka kupa! 
Pogledi, misli in želje goreče! 
vam prostost dam, ker zdravja nimam upa: 


hodite, kamor vedno sla vas vleče, 
vpijanite od sladkega se strupa, 
ki mi razdjal srce bo hrepeneče. 

Odprlo bo nebo po sodnem dnevi 


Odprlo bo nebo po sodnem dnevi 

se zvoljenim, svit glorje nezrečeni, 
vso srečo bodo vidli pogubljeni, 

ki stali bodo tam na strani levi. 


Pogled ta bolj jih ko goreči levi, 
in ko strahovi vsi z pekla spušeni 
bo ustrašil, od njega naprej podeni 
miru ne bodo najdli v večni revi. 


Oči nje od ljubezni razsvetljene 
smejale so se zvoljen mu naproti, 
bil priča sem nju sreče nezrečene; 


mi pred očmi je v nartemnejšem koti 
pogled ta, brez miru naprej me žene 
v obupa brezne po brezkončni poti. 

Zabavljivi sonetje 


CO —E O 


Al' prav se piše kawa ali kahha 


Al' prav se piše kaya ali ka/ha, 

se šola novočrkarjev srdita 

z ljudmi prepira starega kopita; 
kdo njih pa pravo trdi, to se praša. 


Po pameti je taka sodba naša: 

ak je od ka/he kawya bolj'ga žita, 
in boljš' obdelana, in bolj polita, 
naj se ne piše ka/ha, ampak kaya. 


Ak' pa po črki boljša jed ne bode, 
in zavolj' črke ne trpi nič škode, 
obhaja taka misel nas Slovence, 


da pravdajo se ti možje znabiti, 


za kar so se nekdanji Abderiti 
v sloveči pravdi od oslove sence. 

Ne bod'mo šalobarde! Moskvičanov 


Ne bodmo šalobarde! Moskvičanov, 
Gorenjci moji! knjige mi berimo, 
in kar nam všeč bo, uzmat se učimo 
od bogmejov na meji Otomanov! 


Iz kotov vseh od Skjaptrov do Šamanov 
tak, kakor srake gnezda vkup nosimo 
besede tuje, z njim' obogatimo 
slovenskih novi jezik Ilirjanov. 


Prekosili res bomo vse narode, 
narstarši med jeziki jezik bode, 
ki se iz te čobodre bo naredil, 


ker bomo tak govorili v Emoni, 


ko žlobodrali so tam v Babiloni, 
ko bil jim Bog je govorico zmedil. 

Apel podobo na ogled postavi 


Apel podobo na ogled postavi, 

ker bolj resnico ljubi kakor hvalo, 
zad skrit vsevprek posluša, kaj zijalo 
neumno, kaj umetni od nje pravi. 


Pred njo s kopiti čevljarček se ustavi; 
ker ogleduje smčlec obuvalo, 
jermenov mčni, de ima premalo; 

kar on očita, koj Apel popravi. 


Ko pride drugi dan spet mož kopitni, 
namest, de bi šel delj po svoji poti, 
ker čevlji so pogodi, meč se loti; 


zavrne ga obraznik imenitni, 


in tebe z njim, kdor napačen si očitar, 
rekoč: »Le čevlje sodi naj Kopitar!« 

Sonetje nesreče 


CO SEO 


O Vrba! srečna, draga vas domača 


O Vrba! srečna, draga vas domača, 
kjer hiša mojega stoji očeta; 
de b' uka žeja me iz tvojga sveta 


speljala ne bila, goljfiva kača! 


Ne vedel bi, kako se v strup prebrača 
vse, kar srce si sladkega obeta; 
mi ne bila bi vera v sebe vzeta, 


ne bil viharjov notranjih b' igrača! 


Zvesto srce in delavno ročico 
za doto, ki je nima miljonarka, 
bi bil dobil z izvoljeno devico; 


mi mirno plavala bi moja barka, 


pred ognjam dom, pred točo mi pšenico 
bi bližnji sosed varoval - svet' Marka, 


133 


Popotnik pride v Afrike pušavo 


Popotnik pride v Afrike pušavo, 
steze mu zmanjka, noč na zemljo pade, 
nobena luč se skoz oblak ne ukrade, 
po mesci hrepeneč se uleže v travo. 


Nebo odpre se, luna da svečavo; 
tam vidi gnezditi strupene gade, 
in tam brlog, kjer ima tigra mlade, 


vzdigvati vidi leva jezno glavo. 


Tako mladenča gledati je gnalo 
naključje zdanjih dni, dokler napoti 
prihodnosti bilo je zagrinjalo. 


Zvedrila se je noč, zija nasproti 


življenja gnus, nadlog in stisk nemalo, 
globoko brezno brez vse rešne poti. 

Hrast, ki vihar na tla ga zimski trešne 


Hrast, ki vihar na tla ga zimski trešne, 
ko toplo sonce pomladansko seje, 
spet ozelčnil semtertje bo veje, 


naenkrat ne zgubi moči poprešne: 


al vender zanjga ni pomoči rešne; 
ko spet znebi se gojzd snega odeje, 
mladik le malo, al nič več ne šteje, 


leži tam rop trohljivosti požrešne: 


tak siromak ti v bran, sovražna sreča! 
stoji, ki ga iz visokosti jasne 


na tla telebi tvoja moč gromeča; 
ak hitre ne, je smrti svest počasne, 


bolj dan na dan brli življenja sveča, 


dokler ji reje zmanjka, in ugasne. 

Komur je sreče dar bila klofuta 


Komur je sreče dar bila klofuta, 
kdor je prišel, ko jaz, pri nji v zamero, 
ak bi imel Gigantov rok stotero; 


ne spravi vkup darov potrebnih Pluta. 


Kjer hodi, mu je s trnjam pot posuta, 
kjer si poiše dom, nadlog jezero 
nabere se okrog, in v eno mero 


s togotnimi valmi na stene buta. 


Okrog ga drvita skrb in potreba, 
miru ne najde revež, ak preiše 


vse kraje, kar jih strop pokriva neba; 
šele v pokdji tihem hladne hiše, 


ki pelje vanjo temna pot pogreba; 


počije, smrt mu čela pot obriše. 

Življenje ječa, čas v nji rabelj hudi. 


Življenje ječa, čas v nji rabelj hudi, 
skrb vsak dan mu pomlajena nevesta, 
trpljenje in obup mu hlapca zvesta, 


in kes čuvaj, ki se nikdar ne utrudi. 


Prijazna smrt! predolgo se ne mudi: 
ti ključ, ti vrata, ti si srečna cesta, 
ki pelje nas iz bolečine mesta, 


tje, kjer trohljivost vse verige zgrudi; 


tje, kamor moč preganjovcov ne seže, 
tje, kamor njih krivic ne bo za nami, 


tje, kjer znebi se človek vsake teže, 
tje v posteljo postlano v črni jami, 


v kateri spi, kdor vanjo spat se vleže, 


de glasni hrup nadlog ga ne predrami. 

Cez tebe več ne bo, sovražna srečal! 


Čez tebe več ne bo, sovražna sreča! 
iz mojih ust prišla beseda žala; 
navadil sem se, naj Bogu bo hvala, 


trpljenja tvojega, življenja ječa! 


Navadile so butare se pleča, 
in grenkega se usta so bokala, 
podplat je koža čez in čez postala, 


ne straši več je trnjovka bodeča. 


Otrpnili so udje mi in sklepi, 
in okamnelo je srce preživo, 


duha so ukrotili nadlog oklepi; 
strah zbežal je, z njim upanje goljfivo; 


naprej me sreča gladi, ali tepi, 


me tnalo najdla boš neobčutljivo. 

Memento mori 


Dolgost življenja našega je kratka. 
Kaj znancov je zasula že lopata! 
Odprte noč in dan so groba vrata; 


al dneva ne pove nobena pratka. 


Pred smrtjo ne obvarje koža gladka, 
od nje nas ne odkupjo kupi zlata, 
ne odpodi od nas življenja tata 


veselja hrup, ne pevcov pesem sladka. 
Naj zmisli, kdor slepoto ljubi sveta, 
in od veselja do veselja leta, 


de smrtna žetev vsak dan bolj dozori. 


Znabiti, de kdor zdej vesel prepeva, 


v mrtvaškem prti nam pred koncam dneva 


molče trobental bo: »Memento mori 

KRST PRI SAVICI 


Matiju Čopu 


Vam izročim, prijat'lja dragi mani! 
ki spi v prezgodnjem grobu, pesem milo; 
ločitvi od njega mi je hladilo, 


bila je lek ljubezni stari rani. 


Minljivost sladkih zvez na svet' oznani, 
kak' kratko je veselih dni število, 
de srečen je le ta, kdor z Bogomilo 


up sreče onstran groba v prsih hrani. 


Pokopal misli visokoleteče, 
želja nespolnjenih sem bolečine, 


ko Crtomir ves up na zemlji sreče; 


dan jasni, dan oblačni v noči mine, 
srce veselo, in bolno, trpeče 


upokčjle bodo groba globočine. 

Uvod 


Valjhun, sin Kajtimara, boj krvavi 
že dolgo bije za kršansko vero, 


z Avreljam Droh se več mu v bran ne stavi; 


končano njuno je in marsik'tero 
življenje, kri po Kranji, Koratani 


prelita, napolnila bi jezero. 


Gnijo po polju v bojih pokončani 
trum srčni vojvodi in njih vojšaki, 


sam Črtomir se z majhnim tropom brani. 


Bojuje se najmlajši med junaki 
za vero staršov, lepo bog'njo Živo, 


za Črte, za bogove nad oblaki. 


On z njimi, ki še trd'jo vero krivo, 
beži tja v Bohinj, v Bistriško dolino, 


v trdnjavo, zidano na skalo sivo« 


Še dandanašnji vidiš razvalino, 
ki Ajdovski se gradec imenuje, 


v nji gledaš Črtomirovo lastnino. 


Devetkrat veči množ'ca jih obsuje, 
in zveste straže krog in krog postavi, 


odvzame up jim vse pomčči tuje; 
visoke odre tamkej si napravi, 


zidovje podkopuje, vrata seka; 


ne polasti se njih, ki so v trdnjavi. 

Šest mescev moči tla krvava reka, 
Slovenec že mori Slovenca, brata - 


kako strašna slepota je človeka! 


Ko niso meč, sekira in lopata 
jih mogle, lakota nepremagljiva 


preti odpreti grada trdna vrata. 


Dalj Crtomir jim reve ne zakriva, 


besede te tovar'šem reče zbranim: 


»Ne meč, pregnala bo nas sreča kriva. 


Le malo vam jedila, bratje, hranim, 
branili smo se dolgo brez podpore, 


kdor hoče se podati, mu ne branim; 


kdor hoče vas dočakat' tčmne zore, 
neproste dni živet, nočem enake, 


ne branim mu, al' jutra čakat' more. 


S seboj povabim druge vas junake, 
vas, k'terih rama se ukloniti noče; 


temna je noč in stresa grom oblake; 


sovražnik se podal bo v svoje koče, 
le majhen prostor je tje do goščave; 


to noč nam jo doseči je mogoče. 


Narveč sveta otrokom sliši Slave, 
tje bomo našli pot, kjer nje sinovi 


si prosti vol'jo vero in postave. 

Ak' pa naklonijo nam smrt bogovi, 
manj strašna noč je v črne zemlje krili, 


ko so pod svetlim soncem sužni dnovi!« 


Ne zapusti nobeden ga v ti sili, 
molče orožje svoje vsak si vzame, 


strahljivca v celem ni imel števili; 


al' komaj vrata so odprta, vname 
se strašen boj, ne boj, mesarsko klanje: 


Valjhuin tam s celo jih močjo objame. 


Tud' on se je zanesel na njih spanje, 
prelesti mislil je ozidje grada, 


in ponevedoma planiti nanje. 


Ko svojo moč najbolj vihar razklada, 
okrog vrat straža na pomoč zavpije, 


in vstane šum, da mož za možem pada. 


Ko se neurnik o povodnji vlije, 
iz hriba strmega v doline plane, 


z derečimi valovami ovije, 


kar se mu zoper stavi, se ne ugane 
in ne počije pred, da jez omaga; 


tak vrže se Valjhun na nekristjane. 
Ne jenja pred, doklčr ni zadnja sraga 


krvi prelita, dokler njih kdo sope, 


ki jim bila je vera čez vse draga. 


144 


Ko zor zasije na mrličev trope, 
leže, k' ob ajde žetvi al pšenice 


po njivah tam leže snopovja kope. 


Leži kristjanov več od polovice; 
med njimi, ki so padli za malike, 
Valjhun zastonj tam išče mlado lice 


njega, ki kriv moritve je velike. 

Krst 


Mož in oblakov vojsko je obojno 
končala temna noč, kar svetla zarja 
zlati z rumenmi žarki glavo trojno 
snežnikov kranjskih sivga poglavarja, 
Bohinjsko jezero stoji pokojno, 

sledu ni več vunanjega viharja; 

al somov vojska pod vodo ne mine, 


in drugih roparjov v dnu globočine. 


Al jezero, ki na njega pokrajni 
stojiš, ni, Črtomir! podoba tvoja? - 
To noč je jenjal vojske šum vunajni, 
potihnil ti vihar ni v prsih boja; 
le hujši se je zbudil črv nekdajni, 
ak prav uči me v revah skušnja moja, 
bolj grize, bolj po novi krvi vpije, 


požrešniši obupa so harpije« 


Na tleh leže slovenstva stebri stari, 
v domačih šegah vtrjene postave; 

v deželi parski TeselW gospodari, 
ječe pod težkim jarmam sini Slave, 
le tujcam sreče svit se v Kranji žari, 
ošabno nosjo ti pokonci glave. 

Al, de te jenja ta skeleti rana, 


ne boš posnel Katodna Utikana! 

Prenesla pričujoče ure teže 

bi ne bila let poznih glava siva; 

v mladosti vender trdniši so mreže, 
ki v njih drži nas upa moč goljfiva; 
kar, Črtomir! te na življenje veže, 

se mi iz tvojih prejšnjih dni odkriva, 
ko te vodila ni le stara vera 


tje na osredek Bleškega jezera. 


Tje na otok z valovami obdani, 

v današnjih dnevih božjo pot Marije; 
v dnu zad stoje snežnikov velikani, 
polja, ki spred se sprosti, lepotije 
ti kaže Bleški grad na levi strani, 
na desni griček se za gričam skrije. 
Dežela kranjska nima lepšga kraja, 


ko je z okolšno ta, podoba raja. 


Tam v časih Črtomira na otoki 
podoba boginje je stala Žive, 

ki so zročeni ji mladenčov stoki; 
ki so ji, ve dekleta ljubeznive! 
zročeni vaši smehi, vaši joki, 
orožja, ki so nam nepremagljive. - 
Tam bognje vežo Staroslav in lepa 


njegova hči odpira in zaklepa. 

Hči Bogomila, lepa ko devica, 
sloveča Hero je bila v Abidi, 
nedolžnost vnema ji oči in lica, 
lepote svoje sama le ne vidi, 
priliznjena mladenčov govorica 
je ne napihne, ji srca ne spridi. 
Spolnila komej je šestnajsto leto; 


srce mlad6 ni za noben'ga vneto. 


Dari opravit bognji po navadi 
prinese Črtomira lahka ladja, 

od tega, kar raste pri njega gradi, 
od čede, žita in novine sadja; 

ko bliža z njimi se devici mladi, 
zadene ga, ko se je narmanj nadja, 
iz nje oči v srce ljubezni strela, 


plamčn nepogasljiv je v njemu vnela. 


O blagor, blagor, Črtomir! ti vneta 
je deklica od tvojega pogleda, 

kak od zamaknjenja je vsa prevzeta, 
kak gleda v tla, kak trese se beseda! 
Ko zarija, ki jasen dan obeta, 
zarumeni podoba njena bleda, 

in v tvoji roki roka nje ostane 


zadržana ji od moči neznane. 

Naj pevec drug vam srečo popisuje, 
ki celo leto je cvetla obema: 

kak Črtomir osredek obiskuje, 

kak oča omladi med njima dvema, 

ki ni, ko meni, mu veselje tuje, 

ki srečna ga ljubezen v prsih vnema, 
pijanost njino, ki tak hitro mine, 


pregnana od ločitve bolečine. 


Že, Črtomir! je treba se ločiti, 

ne slišiš, kak glasno trobenta poje? 
Pripodil s sabo je Valjhun srditi 
požigat božje veže divje roje; 
povsod vzdigujejo se vere ščiti, 

ki si prejel od matere jo svoje, 

te vere, ki ji deklica ta služi, 


ki zdaj te z njo ljubezen čista druži. 


Kak težka, bridka ura je slovesa! 
Stoje po licah jima kaplje vroče, 
objeta sta, ko bi bila telesa 

enga, spustiti žnabel žnabla noče; 
si z levga oča, desnega očesa 

jok briše, ki ga skriti ni mogoče, 
ko vidi v tako žalost nju vtopljene, 


in de tolažbe zanje ni nobene. 

Bi spomnil njima zmage večno slavo, 

ak bi, de jo doseči moč je, sodil; 

al preveliko trumo je čez Dravo 

po Kokri doli v Kranj Valjhun pripodil. 
Se možu zdi, de gre le v smrt krvavo, 
brez de bi vero, brate osvobodil. - 

List pride, kak vasi in veže božje 


gorč; - čas, Ortomir! je vzet orožje. 


In šel je boj bojvat brez upa zmage, 
in skazal se je korenine prave, 

kjer suče meč, na čeli smrtne srage 
leže sovražnikov trupla krvave 
mrtvih, al izdihjočih duše drage; 
vender ne meč, ne moč gradu trdnjave 
bogov ne more rešit slavnih staršov, 


in ne pred smrtjo ohranit tovaršov. 


Premagan pri Bohinjskem sam jezeri 
stoji naslonjen na svoj meč krvavi, 
z očmi valov globoki brezen meri, 
strašne mu misli rojijo po glavi, 
življenje misli vzet si v slepi veri; 
al nekaj mu predrzno roko ustavi - 
bila je lepa, Bogomila! tvoja 


podoba, ki speljala ga je 'z boja. 

Enkrat videt želi podobo milo, 
pozdravit prejšnjega veselja mesto; 
al srečno je prestala časov silo, 

al njeno mu srce še bije zvesto, 

al morebit pod hladno spi gomilo, 
al premagavec mu je vzel nevesto, 
al živa, al mrtva je, zvedet more, 


ločiti pred se iz sveta ne more. 


Znan ribič privesla od une strani, 
opomni ga, kak sam sebe pozabi, 
kako povsod ga išejo kristjani, 
kak z vjetimi Valjhun srditi rabi, 
prijazno delj mu tam ostati brani, 
stopiti k sebi ga v čolnič povabi, 
de ga pripelje v varniši zavetje; 


vda Črtomir se v to, kar ribič svetje. 


In brž veslata v konec ta jezera, 

kjer bistra vanjga pribobni Savica; 
ker srečen veter nji roke podpera, 
čolnič leti, ko v zraki urna tica. 

Se ribič po sovražnikih ozera, 

čoln vstavi, kjer je gosta senc temnica. 
Ker se mu zdi, de lakota ga grudi, 


junaku, kar je v torbici, ponudi. 

Želi dat Črtomir mu povračilo, 

al v vojski dnarji so bili razdani; 

de Staroslav, se spomni; z Bogomilo 

mu v skrivnem kraji tovor zlata hrani, 
nju poiskati da mu naročilo, 

in da mu prstan samo njima znani, 

de bo pri njima storil mu resnico; - 


prinesti zldta reče četrtnico. 


Po Bogomili prašat mu ukaže: 

al gleda svetlo sonce, je še živa, 

al so obvdarvale jo mokre straže, 

al pred sovražniki drugej se skriva, 
in kod narvdrniši se pot pokaže, 
tje, kjer zdaj draga deklica prebiva? 
Pri slapi čakal jutro bo Savice, 


vesele ali žalostne novice. 


Slap drugo jutro mu grmi v ušesa; 
junak premišlja, kak bolj spodej lena 
voda razgraja, kak bregove stresa, 

in kak pred njo se gore ziblje stena, 
kak skale podkopuje in drevesa, 

kak do nebes leti nje jeze pena! - 

Tak se zažene, se pozneje ustavi 


mladenič, Črtomir pri sebi pravi. 

Zbudi ga 'z misel teh mož govorica, 
ki bližajo se z blagam obloženi, 
spozna koj ribiča poštene lica; 
neznan mož pride po stezi zeleni; 
talar in štola, znamenja poklica, 
povesta mu, de služi Nazareni. 

Po meč bi desna se bila stegnila, 


v ti priči se prikaže Bogomila. 


"O, sem na srce moje, Bogomila! 

Skrbi je konec, žalosti, nesreče, 

se trese od veselja vsaka žila, 

kar gledam spet v obličje ti cveteče, 
naj brije zdaj okrog viharjov sila, 
naj se nebo z oblaki preobleče, 

ni meni mar, kar se godi na sveti, 


ak smejo srečne te roke objeti." 


Iz njega rok izmakne se počasi, 

in blizo se na prvi kamen vsede, 

in v trdnem, ali vender milem glasi 
mladenču vnetmu reče te besede: 

"Ne združenja, ločitve zdaj so časi, 

Šel naj vsak sam bo skoz življenja zmede; 
de b' enkrat se sklenile poti naji, 


me tukaj vidiš zdaj v samotnem kraji. 

Povedat moram ti, de sem kristjana, 
maljkov zapustila vero krivo, 

de je bežala ta, k' ob sonci slana, 
de dal krstit je oča glavo sivo, 
soseska je Marije službi vdana 

v dnu jezera utopila bognjo Živo. 
Kako prišla k resnice sem pogledi, 


moj Črtomir! v besedah kratkih zvedi: 


Večkrat v otoka sem samotnem kraji, 
ko te je ladja nesla preč od mene, 

si mislila, al bo ljubezen naji 
prešla, ko val, ki veter ga zažene, 
al hrepenečih srce želje narslaji 
ogasil vse bo zemlje hlad zelene, 

al mesta ni nikjer, ni zvezde mile, 


kjer bi ljubjoče srca se sklenile. 


Te misli, ko odšel si v hude boje, 
miru mi niso dale več siroti. 

V nevarnosti življenje vedet tvoje, 
zaprte vse do tebe videt poti, 

ni vedlo kam se djati srce moje, 
tolažbe nisem najdla v taki zmoti. 
Obupala sem skorej takrat reva; 


kak sem želela v noči ti svit dneva! 

En dan sem prašat šla po vojske sreči, 
al skozi se Še ni sklenila z vami; 
učil ljudi je mož bogaboječi, 
duhovni mož, ki zdaj ga vidiš z nami: 
kako nas vstvaril vse je Bog narveči, 
kak greh prišel na svet je po Adami, 
kak se je božji sin zato učlovečil, 


de bi otel narode in osrečil. 


De pravi Bog se kliče Bog ljubezni, 
de ljubi vse ljudi, svoje otroke, 

de zemlja, kjer vijo viharji jezni, 
je skušnje kraj, de so naš dom visoke 
nebesa, de trpljenje in bolezni 

z veseljam vred so dar njegove roke, 
de čudno k sebi vod' otroke ljube, 


de ne želi nobenega pogube. 


De ustvaril je ljudi vse za nebesa, 
kjer glorja njega sije brez oblaka, 
oko ni vidlo, slišale ušesa 
veselja, ki izvoljene tam čaka, 

de sprostenim bo vseh težav telesa 
se srečnim izpolnila volja vsaka, 
de bodo tamkej božji sklepi mili 
te, ki se tukaj ljubijo, sklenili. 

Ko šla domu sem z družbo najno v glavi, 
me mož, ki je ta uk učil, doide; 
prijazno v svoji šegi me pozdravi, 
pove, de pred je štet bil med druide, 
de preobrnil se je k veri pravi, 

de v naše kraje oznanvat jo pride; 

ker so vasi bile mu krog neznane, 


z menoj iti želi, ker noč postane. 


Doma očetu, meni razodeva, 

kar prerokvali nekdaj so preroki, 
kak, kar grešila sta Adam in Eva, 
na križi opero krvi potoki, 
popiše nama strah sodnega dneva, 
vse čudeže, ki vere so poroki; 

kar vedet treba je, zloži po vrsti, 


ker sva mu vse verjela, naju krsti. 


Al ena skrb me je morila vedno, 

de ti med njimi si, ki Bog jih črti; 
večkrat sem v sanjah vidla glavo čedno, 
bledo ležati na mrtvaškem prti; 

sem trepetala zate uro sledno; 

de bi nebes ne zgrešil v bridki smrti. 
Mož božji mi bolno srce ozdravi, 


ker, de zamore vse molitev, pravi. 

Kolikokratov sem od tod v samoti 
klečala, klicala pomoč Marije: 
'Zavreči v jezi ga, moj Bog! ne hoti, 
ker v zmoti žali te, ne 'z hudobije, 
ne daj v oblast sovražni ga togoti, 
pred njo naj milost tvoja ga zakrije! 
In čudno te je tisto noč ohranil, 


ko ni noben tovarš se smrti ubranil. 


Iz spanja svojga, Črtomir! se zbudi, 
slovo daj svoji strašni, dolgi zmoti, 
po potih se noči temne ne trudi, 

ne stavi v bran delj božji se dobroti, 
in njene milosti dni ne zamudi, 

de sklenete se enkrat najni poti, 
ljubezen brez ločitve de zazori 


po smrti nama tam v nebeškem dvori«' 
ČRTOMIR 


"Kak bom povrnil, Bogomila draga! 
ljubezen, skrb, kar si trpela zame? 
V veselji skorej mi srce omaga, 

ki v njemu tvoja ga ljubezen vname, 
dokler krvi ne vteče zadnja sraga, 
in groba temna noč me ne objame, 

ti sužno moje bo življenje celo, 


ti gospoduj čez vero, misli, delo. 

Kako bi mogel tebi kaj odreči, 
storiti tega ne, kar boš želela! 

Al zmisli ran, ki jih Valjhuna meči 
so storili, in pšic njegovih strela, 
kaj videli krvi smo v Kranji teči, 
kristjanov tvojih vse preudari dela, 
in mi povej, al ni črt narbolj jezni 


njih Bog, ki kličeš ga Boga ljubezni?" 


DUHOVNI 


"Po celi zemlji vsem ljudem mir bodi! 
tako so peli angelcov glasovi 

v višavah pri Mesijesa prihodi; 

de smo očeta enega sinovi, 

ljudje vsi bratje, bratje vsi narodi, 
de ljubit' mormo se, prav' uk njegovi. 
Valjhun ravna po svoji slepi glavi, 


po božji volji ne, duhovni pravi 


ČRTOMIR 


"Ljubezni vere, in miru in sprave, 

ne branim se je vere Bogomile, 

vem, de malike, in njih službo glave 
služabnikov njih so na svet rodile, 

v njih le spoštval očetov sem postave; 
al zdaj ovrgle so jih vojske sile. 

Ak sklene me s teboj krst, Bogomila! 


kdaj bo zakona zveza me sklenila?" 

BOGOMILA 


"Odločeni so roži kratki dnovi, 

ki pride nanjo pomladanska slana, 

al v cvetji jo zapadejo snegovi! 

tak mladi deklici, ki zgodnja rana 
srce ji gloda, vsmrti mir njegovi, 

le kratka pot je skoz življenje dana; 
al je za majhen čas se združit vredno, 


de bi ločitve spet se bala vedno? 


De bi od smrti rešil te nesrečne, 

in tamkej mili Bog v nebeškem raji 

z menoj te, dragi! sklenil čase večne, 
pustila vnemar sem želje narslaji, 
pustila vnemar dni na sveti srečne, 
sem odpovedala se zvezi naji; - 

je uslišana bila molitev moja. - 


Ne smem postati jaz nevesta tvoja. 


Bogu sem večno čistost obljubila, 

in Jezusu, in materi Mariji; 

kar doživela let bom še števila 

v želja bridkosti, v upa rajskem siji, 
nobena me ne bo premogla sila, 

bila de svojemu, sveta Mesiji, 
nebeškemu bi ženinu nezvesta, 


nikdar ne morem tvoja bit nevesta!" - 

Duhovni reče med besede take: 
"Zakona sreče ta uživat ne more, 
kdor dela mojim, tvojim je enake 
predrznil v časa se sejdat razore, 
druid sem z zmoto jaz slepil rojake, 
ak bi ne bil dajal tvoj meč podpore, 
kdaj vgasnila bila bi kriva vera, 


bi vdova ne bila žen marsiktera! 


Tvoj pot je v Oglej, de položil nate 
roke bo patriarh, ak duh te žene, 
ko si pogubljal jih, oteti brate, 
duhovnega te storil bo, ko mene. 

V deželah jutra čakajo bogate 

te žetve, ne zamudi je nobene, 

le hitro v Oglej, tje do patriarha, 


de posveti te mašnika, duš varha«" 


ČRTOMIR 


"Prav praviš, de ne smem jaz upat sreče, 
ki vedno je in bo sovražna meni: 
dosegel oča zmage ni sloveče, 

končal življenje v vojski je zgubljeni, 
odšla je mati komej sponam ječe, 

že davno jo pokriva grob zeleni. 
Osrečit hoče me ljubezen sladka, 

al, kak sladkost bila je njena kratka! 

V deželi koj trobente glas zapoje, 

od Bogomile drage mene loči, 

junaško bili smo z Valjhunam boje, 
vesele zmage dan nam ne napoči, 
pomčril meč je vse tovarše moje, 

beg je moj up, gojzd je moj dom pričjoči. 
Nespametna bila bi z mano zveza, 


ki me preganja vedno sreče jeza 


BOGOMILA 


"Ljubezni prave ne pozna, kdor meni, 
de ugasniti jo more sreče jeza; 
gorela v čistem, v večnem bo plameni. 
zdaj, in ko mi odpade trupla peza; 

v zakoni vender brani sad mi njeni 
vživati z Bogam trdniši zaveza. 
Odkrila se bo tebi unstran groba 


ljubezni moje čistost in zvestoba. 


vas 00 


jih oznanvat pojdi v slovenske mesta; 
kar dni odločenih mi bo na sveti, 
Bogu in tebi bom ostala zvesta, 

v nebesih čakala bom pri očeti 

čez majhen čas deviška te nevesta, 
dokler žalujejo po teb' otete 


krdela, prideš k meni v mesta svete. 

Izmed oblakov sonce zdaj zasije, 
in mavrica na bledo Bogomilo 
lepote svoje čisti svit izlije, 
nebeški zor obda obličje milo; 
jok, ki v oči mu sili, komej skrije, 
de ni nebo nad njim se odklenilo, 
de je na sveti, komej si verjame, 


tak Črtomira ta pogled prevzame. 


Ko je minul, kar misli, de bo v sili 
zlata mu treba, si od mož ga vzame; 
dar ribču da, njim, ki so ga nosili, 
"Kar Staroslav zlata še hrani zame, 
daj ga sirotam, reče Bogomili, 

se bliža ji, presrčno jo objame, 
molče poda desnico ji k slovesi, 


solze stojijo v vsakem mu očesi. 


"O čakaj, mi dopolni prošnjo eno! 
pred ko se 16čva, Bogomila pravi, 


"de mi v skrbeh ne bo srce utopljeno, 


de lo6žej se bridkosti v bran postavi, 


pred, ko greš v Oglej čez goro zeleno, 


se pričo mene odpovej zmotnjavi, 
dokler te posveti krst, se zamudi, 


voda je blizo, in duhovni tudi« 

Molče v to prošnjo Črtomir dovoli, 

z duhovnim bliža slapu se Savice, 
molitve svete mašnik, on z njim moli, 
v imeni krsti ga svete Trojice. 

So na kolenah, kar jih je okoli, 

se od veselja svet' obraz device, 

ki je bila podpora vere krive, 


je opravljala službo bognje Žive. 


Razlagajo, ko pride v Akvilejo, 

mu svete pisma proste zmote vsake; 
postane mašnik, v prsih umrjejo 
nekdanji upi; med svoje rojake 
Slovence gre, in dalej čez njih mejo, 
do smrti tam preganja zmot oblake. - 
Domu je Bogomila šla k očeti, 


nič več se nista videla na sveti. 

